CELEX: 42008X0626(01)
Language: el
Date: 2008-06-26 00:00:00
Title: Κανονισμός αριθ. 12 της Οικονομικής Επιτροπής για την Ευρώπη των Ηνωμένων Εθνών (ΗΕ/ΟΕΕ) — Ενιαίες διατάξεις σχετικά με την έγκριση οχημάτων όσον αφορά την προστασία του οδηγού από την κρούση έναντι του μηχανισμού διεύθυνσης σε περίπτωση σύγκρουσης

26.6.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 165/11
            
          
   Μόνον τα πρωτότυπα κείμενα της ΟΕΕ/ΗΕ έχουν νομική ισχύ σύμφωνα με το διεθνές δημόσιο δίκαιο. Η κατάσταση και η ημερομηνία έναρξης ισχύος του παρόντος κανονισμού πρέπει να ελεγχθεί στην τελευταία έκδοση του εγγράφου TRANS/WP.29/343 που αφορά την κατάσταση προσχώρησης στους κανονισμούς ΟΕΕ/ΗΕ και είναι διαθέσιμο στον ακόλουθο δικτυακό τόπο: http://www.unece.org/trans/main/wp29/wp29wgs/wp29gen/wp29fdocstts.html
   Κανονισμός αριθ. 12 της Οικονομικής Επιτροπής για την Ευρώπη των Ηνωμένων Εθνών (ΗΕ/ΟΕΕ) — Ενιαίες διατάξεις σχετικά με την έγκριση οχημάτων όσον αφορά την προστασία του οδηγού από την κρούση έναντι του μηχανισμού διεύθυνσης σε περίπτωση σύγκρουσης
   Ενσωματώνει όλο το έγκυρο κείμενο έως:
   το συμπλήρωμα 3 στη σειρά τροπολογιών 03 — ημερομηνία έναρξης ισχύος: 23 Μαρτίου 2000
   1.   ΠΕΔΙΟ ΕΦΑΡΜΟΓΗΣ
   1.1.   Ο παρών κανονισμός έχει εφαρμογή στη συμπεριφορά του μηχανισμού διεύθυνσης αυτοκίνητων οχημάτων κατηγορίας M1, και οχημάτων κατηγορίας N1, με μέγιστη επιτρεπόμενη μάζα που δεν υπερβαίνει τα 1 500 kg, όσον αφορά την προστασία του οδηγού σε μετωπική σύγκρουση.
   1.2.   Κατόπιν αίτησης του κατασκευαστή, έγκριση υπό τον παρόντα κανονισμό μπορεί να χορηγηθεί για οχήματα εκτός αυτών που αναφέρονται στην παράγραφο 1.1 ανωτέρω.
   2.   ΟΡΙΣΜΟΙ
   Για τους σκοπούς του παρόντος κανονισμού:
   
               2.1.
            
            
               ως «έγκριση οχήματος», νοείται η έγκριση οχήματος όσον αφορά την προστασία του οδηγού έναντι του μηχανισμού διεύθυνσης στην περίπτωση σύγκρουσης·
            
         
               2.2.
            
            
               ως «τύπος οχήματος», νοείται η κατηγορία των αυτοκινήτων οχημάτων που δεν παρουσιάζουν μεταξύ τους ουσιώδεις διαφορές, κυρίως ως προς τα ακόλουθα σημεία:
               
                           2.2.1.
                        
                        
                           Όχημα που τροφοδοτείται από μηχανή εσωτερικής καύσης:
                           
                                       2.2.1.1.
                                    
                                    
                                       τη δομή, τις διαστάσεις, τις γραμμές και κατασκευαστικά στοιχεία του τμήματος του οχήματος έμπροσθεν του ελέγχου διεύθυνσης·
                                    
                                 
                                       2.2.1.2.
                                    
                                    
                                       τη μάζα του οχήματος σε κατάσταση λειτουργίας, ως ορίζεται στην παράγραφο 2.18 κατωτέρω·
                                    
                                 
                     
                           2.2.2.
                        
                        
                           Όχημα που τροφοδοτείται από ηλεκτρικό κινητήρα:
                           
                                       2.2.2.1.
                                    
                                    
                                       Διαστάσεις, μάζα, δομή του οχήματος, φόρμες και κατασκευαστικά στοιχεία, χώρος εξαρτημάτων του συστήματος πρόωσης, χώρος της μπαταρίας ή των εξαρτημάτων της μπαταρίας πρόωσης.
                                    
                                 
                                       2.2.2.2.
                                    
                                    
                                       Μάζα του οχήματος σε κατάσταση λειτουργίας, ως ορίζεται στην παράγραφο 2.18 κατωτέρω.
                                    
                                 
                     
         
               2.3.
            
            
               ως «έγκριση ελέγχου διεύθυνσης», νοείται η έγκριση τύπου ελέγχου διεύθυνσης ως προς την προστασία του οδηγού έναντι του μηχανισμού διεύθυνσης στην περίπτωση σύγκρουσης·
            
         
               2.4.
            
            
               ως «τύπος οχήματος», νοείται η κατηγορία των ελέγχων διεύθυνσης που δεν παρουσιάζουν μεταξύ τους ουσιώδεις διαφορές, κυρίως, ως προς τα ακόλουθα σημεία:
               
                           2.4.1.
                        
                        
                           δομή, διαστάσεις, γραμμές και κατασκευαστικά στοιχεία·
                        
                     
         
               2.5.
            
            
               ως «έλεγχος διεύθυνσης» νοείται η συσκευή διεύθυνσης, συνήθως το τιμόνι που χειρίζεται ο οδηγός·
            
         
               2.6.
            
            
               ως «γενικός έλεγχος διεύθυνσης» νοείται ο έλεγχος διεύθυνσης που μπορεί να τοποθετηθεί σε περισσότερους από έναν εγκεκριμένους τύπους οχημάτων, όπου οι διαφορές στην προσάρτηση του ελέγχου διεύθυνσης στην κολώνα διεύθυνσης δεν επηρεάζουν την επίδοση του ελέγχου διεύθυνσης σε περίπτωση σύγκρουσης·
            
         
               2.7.
            
            
               ως «Αερόσακος» νοείται ο εύκαμπτος σάκος που έχει σχεδιαστεί ώστε να πληρούται με αέριο υπό πίεση, και:
               
                           2.7.1.
                        
                        
                           έχει σχεδιαστεί ώστε να προστατεύει τον οδηγό του οχήματος, σε περίπτωση σύγκρουσης, έναντι του ελέγχου διεύθυνσης·
                        
                     
                           2.7.2.
                        
                        
                           διογκώνεται με συσκευή η οποία ενεργοποιείται σε περίπτωση σύγκρουσης του οχήματος·
                        
                     
         
               2.8.
            
            
               ως «Στεφάνη ελέγχου διεύθυνσης» νοείται ο ημικυκλικός εξωτερικός δακτύλιος του τιμονιού, από τον οποίο ο οδηγός κρατεί το τιμόνι στη διάρκεια της οδήγησης·
            
         
               2.9.
            
            
               ως «Ακτίνα» νοείται η ράβδος που συνδέει τη στεφάνη ελέγχου διεύθυνσης με τον ομφαλό·
            
         
               2.10.
            
            
               ως «Ομφαλός» νοείται το τμήμα του ελέγχου διεύθυνσης, συνήθως στο κέντρο, το οποίο:
               
                           2.10.1.
                        
                        
                           συνδέει τον έλεγχο διεύθυνσης με τον άξονα διεύθυνσης,
                        
                     
                           2.10.2.
                        
                        
                           μεταφέρει τη ροπή από τον έλεγχο διεύθυνσης στον άξονα διεύθυνσης·
                        
                     
         
               2.11.
            
            
               ως «Κέντρο του ομφαλού ελέγχου διεύθυνσης» νοείται το σημείο στην επιφάνεια του ομφαλού το οποίο βρίσκεται παράλληλα στον άξονα του άξονα διεύθυνσης·
            
         
               2.12.
            
            
               ως «Επίπεδο ελέγχου διεύθυνσης» νοείται, στην περίπτωση του τιμονιού, η επίπεδη επιφάνεια που χωρίζει σε ίσα μέρη τη στεφάνη του τιμονιού μεταξύ οδηγού και εμπρόσθιου μέρους του αυτοκινήτου·
            
         
               2.13.
            
            
               ως «Άξονας διεύθυνσης» νοείται το εξάρτημα που μεταφέρει στο κιβώτιο ταχυτήτων τη ροπή που επιδρά στον έλεγχο διεύθυνσης·
            
         
               2.14.
            
            
               ως «Κολώνα διεύθυνσης» νοείται το περίβλημα του άξονα διεύθυνσης·
            
         
               2.15.
            
            
               ως «μηχανισμός διεύθυνσης» νοείται συνολικά ο έλεγχος διεύθυνσης, η κολώνα διεύθυνσης, τα εξαρτήματα συναρμολόγησης, ο άξονας διεύθυνσης, το περίβλημα του κιβωτίου ταχυτήτων, καθώς και όλα τα λοιπά εξαρτήματα, όπως αυτά που έχουν σχεδιαστεί για την απορρόφηση ενέργειας στην περίπτωση σύγκρουσης έναντι του ελέγχου διεύθυνσης·
            
         
               2.16.
            
            
               ως «Θάλαμος επιβατών» νοείται ο χώρος για τους επιβαίνοντες, ο οποίος περιορίζεται από την οροφή, το δάπεδο, τα πλευρικά τοιχώματα, τις θύρες, τους εξωτερικούς υαλοπίνακες, το εμπρόσθιο διάφραγμα και το επίπεδο του χωρίσματος του πίσω χώρου ή το επίπεδο στήριξης των πίσω καθισμάτων και, αν χρειαστεί, οποιοδήποτε διαχωριστικό δίσκου που περιέχει τα μονομπλόκ της μπαταρίας πρόωσης του ηλεκτροκίνητου οχήματος·
            
         
               2.17.
            
            
               Το «κρουστικό στοιχείο» αποτελείται από άκαμπτο ημισφαιρικό ομοίωμα κεφαλής διαμέτρου 165 mm, σύμφωνα με το παράρτημα 5 παράγραφος 3 του παρόντος κανονισμού·
            
         
               2.18.
            
            
               ως «μάζα του οχήματος σε κατάσταση λειτουργίας» νοείται η μάζα του οχήματος χωρίς επιβάτες και φορτίο, αλλά με ολόκληρη την ποσότητα καυσίμων, με ψυκτικό, λιπαντικά εργαλεία και εφεδρικό τροχό, αν παρέχονται ως τυπικός εξοπλισμός από τον κατασκευαστή του οχήματος, και με δίσκο μπαταρίας πρόωσης, συμπεριλαμβανομένων των μονομπλόκ της μπαταρίας πρόωσης του ηλεκτροκίνητου οχήματος.
            
         
               2.19.
            
            
               ως «μονομπλόκ» νοείται η μικρότερη μονάδα πηγής ηλεκτρικής ενέργειας πρόωσης·
            
         
               2.20.
            
            
               ως «Μπαταρία πρόωσης» νοείται το σύνολο των μπλοκ που αποτελούν την πηγή ηλεκτρικής ενέργειας·
            
         
               2.21.
            
            
               ως «δίσκος μπαταρίας πρόωσης» νοείται ο δίσκος που περιέχει ένα ή περισσότερα μονομπλόκ· το όχημα μπορεί να μην έχει κανέναν δίσκο ή να έχει έναν ή περισσότερους δίσκους·
            
         3.   ΑΙΤΗΣΗ ΓΙΑ ΕΓΚΡΙΣΗ
   3.1.   Τύπος οχήματος
   3.1.1.   Η αίτηση για έγκριση τύπου οχήματος ως προς την προστασία του οδηγού έναντι του μηχανισμού διεύθυνσης στην περίπτωση σύγκρουσης θα υποβάλλεται από τον κατασκευαστή του οχήματος ή το δεόντως εξουσιοδοτημένο εκπρόσωπο αυτού.
   3.1.2.   Θα συνοδεύεται από τα κατωτέρω έγγραφα εις τριπλούν και από τα εξής στοιχεία:
   
               3.1.2.1.
            
            
               αναλυτική περιγραφή του τύπου οχήματος όσον αφορά τη δομή, τις διαστάσεις, τις γραμμές και τα κατασκευαστικά στοιχεία του τμήματος του οχήματος έμπροσθεν του ελέγχου διεύθυνσης·
            
         
               3.1.2.2.
            
            
               σχέδια του μηχανισμού διεύθυνσης σε κατάλληλη κλίμακα και με επαρκή στοιχεία, καθώς και τη σύνδεσή του στο σκελετό και αμάξωμα του οχήματος·
            
         
               3.1.2.3.
            
            
               τεχνική περιγραφή αυτού του μηχανισμού·
            
         
               3.1.2.4.
            
            
               ένδειξη της μάζας του οχήματος σε κατάσταση λειτουργίας·
            
         
               3.1.2.5.
            
            
               στοιχεία ότι ο έλεγχος διεύθυνσης έχει λάβει έγκριση σύμφωνα με την παράγραφο 5.2 του κανονισμού, εφόσον απαιτείται
            
         
               3.1.2.6.
            
            
               στοιχεία ότι ο μηχανισμός διεύθυνσης πληροί τις προδιαγραφές της παραγράφου 5.2.2 του κανονισμού αριθ. 94, σειρά τροπολογιών 01, αν η αίτηση για έγκριση υποβάλλεται από τον αιτούντα σύμφωνα με την παράγραφο 5.1.2 κατωτέρω.
            
         
               3.1.2.7.
            
            
               στοιχεία ότι ο έλεγχος διεύθυνσης πληροί τις προδιαγραφές των παραγράφων 5.2.1.4 και 5.2.1.5 του κανονισμού αριθ. 94, 01 σειρά τροπολογιών, αν η αίτηση για έγκριση υποβάλλεται από τον αιτούντα σύμφωνα με την παράγραφο 5.2.1 κατωτέρω.
            
         3.1.3.   Τα κατωτέρω στοιχεία θα υποβάλλονται στην τεχνική υπηρεσία που αναλαμβάνει τη διεξαγωγή δοκιμών έγκρισης:
   
               3.1.3.1.
            
            
               όχημα που αντιστοιχεί στον τύπο οχήματος προς έγκριση για τη δοκιμή που αναφέρεται στην παράγραφο 5.1 κατωτέρω·
            
         
               3.1.3.2.
            
            
               στη διάκριση του κατασκευαστή, με τη συμφωνία της τεχνικής υπηρεσίας, είτε δεύτερο όχημα είτε τα τμήματα του οχήματος που ο ίδιος θεωρεί ουσιώδη για τη δοκιμή που αναφέρεται στις παραγράφους 5.2 και 5.3 κατωτέρω.
            
         
               3.1.3.3.
            
            
               Η αρμόδια αρχή θα επιβεβαιώσει την ύπαρξη των ικανοποιητικών διευθετήσεων για τη διασφάλιση αποτελεσματικού ελέγχου συμμόρφωσης της παραγωγής για να χορηγηθεί έγκριση τύπου.
            
         3.2.   Τύπος ελέγχου διεύθυνσης
   3.2.1.   Η αίτηση για έγκριση τύπου ελέγχου διεύθυνσης ως προς την προστασία του οδηγού έναντι του μηχανισμού διεύθυνσης στην περίπτωση σύγκρουσης θα υποβάλλεται από τον κατασκευαστή του ελέγχου διεύθυνσης ή το δεόντως εξουσιοδοτημένο εκπρόσωπο αυτού.
   3.2.2.   Θα συνοδεύεται από τα κατωτέρω έγγραφα εις τριπλούν και από τα εξής στοιχεία:
   
               3.2.2.1.
            
            
               αναλυτική περιγραφή του τύπου ελέγχου διεύθυνσης ως προς τη δομή, τις διαστάσεις και τα κατασκευαστικά στοιχεία του ελέγχου διεύθυνσης·
            
         
               3.2.2.2.
            
            
               σχέδια του μηχανισμού διεύθυνσης σε κατάλληλη κλίμακα και με επαρκή στοιχεία, καθώς και τη σύνδεσή του στο σκελετό και το αμάξωμα του οχήματος.
            
         
               3.2.2.3.
            
            
               στοιχεία ότι ο έλεγχος διεύθυνσης πληροί τις προδιαγραφές των παραγράφων 5.2.1.4 και 5.2.1.5 του κανονισμού αριθ. 94, 01 σειρά τροπολογιών, αν η αίτηση για έγκριση υποβάλλεται από τον αιτούντα σύμφωνα με την παράγραφο 5.2.1 κατωτέρω.
            
         3.2.3.   Ένας μηχανισμός ελέγχου διεύθυνσης αντιπροσωπευτικός του ελέγχου διεύθυνσης προς έγκριση συν, κατά τη διάκριση του κατασκευαστή και κατόπιν συμφωνίας της τεχνικής υπηρεσίας, εκείνα τα τμήματα που οχήματος που ο κατασκευαστής θεωρεί ουσιώδη για τη δοκιμή υποβάλλονται στην τεχνική υπηρεσία την αρμόδια για τη διεξαγωγή των δοκιμών έγκρισης για τη δοκιμή που αναφέρεται στις παραγράφους 5.2 και 5.3 κατωτέρω.
   4.   ΕΓΚΡΙΣΗ
   4.1.   Πιστοποιητικό σύμφωνα με το πρότυπο που προσδιορίζεται στα στοιχεία 4.1.1 ή 4.1.2 θα προσαρτάται στο πιστοποιητικό έγκρισης τύπου:
   
               4.1.1.
            
            
               Παράρτημα 1A για αιτήσεις που αναφέρονται στην παράγραφο 3.1·
            
         
               4.1.2.
            
            
               Παράρτημα 1B για αιτήσεις που αναφέρονται στην παράγραφο 3.2.
            
         4.2.   Τύπος οχήματος
   4.2.1.   Αν το όχημα που υποβάλλεται προς έγκριση σύμφωνα με αυτόν τον κανονισμό πληροί τις προδιαγραφές των παραγράφων 5 και 6 κατωτέρω και των παραρτημάτων 4, 5 και 6 αυτού του κανονισμού, θα χορηγείται έγκριση του συγκεκριμένου τύπου οχήματος.
   4.2.2.   Σε κάθε εγκεκριμένο τύπο οχήματος θα ανατίθεται αριθμός έγκρισης. Τα πρώτα δύο ψηφία του (προς το παρόν το 03 αντιστοιχεί στη σειρά 03 των τροπολογιών που ετέθησαν σε ισχύ την 24η Αυγούστου 1993) θα υποδηλώνουν τη σειρά των τροπολογιών που εισάγουν τις πλέον πρόσφατες σημαντικές τεχνικές τροπολογίες του κανονισμού κατά τη στιγμή της έκδοσης της έγκρισης. Το ίδιο συμβαλλόμενο μέρος δεν θα αναθέτει τον ίδιο αριθμό στον ίδιο τύπο οχήματος που είναι εξοπλισμένος με άλλον τύπο μηχανισμού διεύθυνσης ή σε άλλον τύπο οχήματος, ως ορίζεται στην παράγραφο 2.2 ανωτέρω.
   4.2.3.   Η κοινοποίηση της έγκρισης ή επέκτασης ή της άρνησης έγκρισης οχήματος σύμφωνα με αυτόν τον κανονισμό θα είναι γίνεται στα συμβαλλόμενα στη συμφωνία μέρη που εφαρμόζουν αυτόν τον κανονισμό μέσω εντύπου που θα ειναι σύμφωνο με το υπόδειγμα στο παράρτημα 1Α του παρόντος κανονισμού.
   4.2.4.   Σε ευδιάκριτο και ευκόλως προσπελάσιμο σημείο που θα καθορίζεται στο έντυπο της έγκρισης θα τοποθετείται σε κάθε όχημα, ανάλογα με τον τύπο οχήματος που εγκρίνεται βάσει του παρόντος κανονισμού, διεθνές σήμα έγκρισης που θα αποτελείται από:
   
               4.2.4.1.
            
            
               κύκλο ο οποίος περικλείει το γράμμα «E», ακολουθούμενο από το διακριτικό αριθμό της χώρας η οποία χορήγησε την έγκριση (1)·
            
         
               4.2.4.2.
            
            
               τον αριθμό του παρόντος κανονισμού ακολουθούμενο από το γράμμα «R», μια παύλα και τον αριθμό έγκρισης στα δεξιά του κύκλου που αναφέρεται στην παράγραφο 4.2.4.1.
            
         4.2.5.   Αν το όχημα είναι σύμφωνο με τον εγκεκριμένο τύπο οχήματος βάσει ενός ή περισσοτέρων του ενός κανονισμών που προσαρτώνται στη Συμφωνία στη χώρα η οποία χορήγησε την έγκριση βάσει του παρόντος κανονισμού, δεν απαιτείται η επανάληψη του συμβόλου που προβλέπεται στην παράγραφο 4.2.4.1 σ’ αυτή την περίπτωση ο αριθμός του κανονισμού και οι αριθμοί της έγκρισης, καθώς επίσης τα επιπλέον σύμβολα όλων των κανονισμών βάσει των οποίων χορηγήθηκε η έγκριση στη χώρα που χορήγησε την έγκριση βάσει του παρόντος κανονισμού θα τοποθετηθούν σε κάθετες στήλες στα δεξιά του συμβόλου που προβλέπεται στην παράγραφο 4.2.4.1.
   4.2.6.   Το σήμα έγκρισης πρέπει να είναι ευανάγνωστο και ανεξίτηλο.
   4.2.7.   Το σήμα έγκρισης τοποθετείται πλησίον της πινακίδας των στοιχείων του οχήματος που τοποθετείται από τον κατασκευαστή ή επάνω σ’ αυτήν.
   4.3.   Τύπος ελέγχου διεύθυνσης
   4.3.1.   Αν ο έλεγχος διεύθυνσης που υποβάλλεται προς μεμονωμένη έγκριση σύμφωνα με τον παρόντα κανονισμό πληροί τις ισχύουσες προδιαγραφές των παραγράφων 5 και 6 κατωτέρω και των παραρτημάτων 4, 5 και 6 αυτού του κανονισμού, χορηγείται έγκριση του συγκεκριμένου τύπου ελέγχου διεύθυνσης. Ισχύει μόνο για ελέγχους διεύθυνσης που δεν περιλαμβάνουν αερόσακο.
   4.3.2.   Σε κάθε εγκεκριμένο τύπο οχήματος θα ανατίθεται αριθμός έγκρισης. Τα πρώτα δύο ψηφία του (προς το παρόν το 03 αντιστοιχεί στη σειρά 03 των τροπολογιών που ετέθησαν σε ισχύ την 24η Αυγούστου 1993) υποδηλώνουν τη σειρά των τροπολογιών που εισάγουν τις πλέον πρόσφατες σημαντικές τεχνικές τροπολογίες του κανονισμού κατά τη στιγμή της έκδοσης της έγκρισης. Το ίδιο συμβαλλόμενο μέρος δεν χορηγεί τον ίδιο αριθμό σε άλλο τύπο ελέγχου διεύθυνσης, όπως ορίζεται στην παράγραφο 2.4 ανωτέρω.
   4.3.3.   Η κοινοποίηση της έγκρισης ή της επέκτασης ή της άρνησης έγκρισης τύπου ελέγχου διεύθυνσης σύμφωνα με τον παρόντα κανονισμό θα γίνεται στα συμβαλλόμενα στη συμφωνία μέρη που εφαρμόζουν τον κανονισμό μέσω εντύπου που θα είναι σύμφωνο με το υπόδειγμα στο παράρτημα 1Β του παρόντος κανονισμού.
   4.3.4.   Σε ευδιάκριτο και ευκόλως προσπελάσιμο σημείο που καθορίζεται στο έντυπο της έγκρισης τοποθετείται σε κάθε έλεγχο διεύθυνσης, ανάλογα με τον τύπο ελέγχου οχήματος που εγκρίνεται βάσει του παρόντος κανονισμού, διεθνές σήμα έγκρισης αποτελούμενο από:
   
               4.3.4.1.
            
            
               κύκλο ο οποίος περικλείει το γράμμα «E», ακολουθούμενο από το διακριτικό αριθμό της χώρας η οποία χορήγησε την έγκριση (2)·
            
         
               4.3.4.2.
            
            
               τον αριθμό έγκρισης που τοποθετείται κάτω από τον κύκλο.
            
         
               4.3.4.3.
            
            
               το σύμβολο R94-01 στην περίπτωση έγκρισης σύμφωνα με την παράγραφο 5.2.1 κατωτέρω.
            
         4.3.5.   Το σήμα έγκρισης πρέπει να είναι ευανάγνωστο και ανεξίτηλο.
   4.4.   Στο παράρτημα 2 του παρόντος κανονισμού παρέχονται παραδείγματα διατάξεων σημάτων έγκρισης.
   5.   ΠΡΟΔΙΑΓΡΑΦΕΣ
   5.1.   Όταν το όχημα χωρίς φορτίο σε κατάσταση λειτουργίας και χωρίς ανδρείκελο υποβάλλεται σε δοκιμή πρόσκρουσης με εμπόδιο σε ταχύτητα 48,3 km/h (30 mph), το επάνω μέρος της κολώνας διεύθυνσης και του άξονα αυτής δεν πρέπει να μετακινείται προς τα πίσω, οριζοντίως και παραλλήλως προς το διαμήκη άξονα του οχήματος κατά περισσότερο από 12,7 cm και όχι περισσότερο από 12,7 cm καθέτως προς τα επάνω, με τις δύο αυτές διαστάσεις να λαμβάνονται υπόψη σε σχέση με σημείο του οχήματος που δεν επηρεάζεται από τη σύγκρουση (3).
   5.1.1.   Στην περίπτωση οχήματος που τροφοδοτείται από ηλεκτρικό κινητήρα, η δοκιμή πρόσκρουσης που προβλέπεται στην παράγραφο 5.1 πραγματοποιείται ενώ ο κύριος διακόπτης της μπαταρίας πρόωσης βρίσκεται στη θέση «ON». Επιπλέον, οι ακόλουθες προϋποθέσεις πρέπει να πληρούνται στη διάρκεια της δοκιμής και μετά από αυτήν.
   5.1.1.1.   Τα μονομπλόκ πρέπει να παραμείνουν στη θέση τους·
   5.1.1.2.   Δεν πρέπει να σημειωθεί διαρροή υγρού ηλεκτρολύτη στο χώρο επιβατών· περιορισμένη διαρροή επιτρέπεται, ωστόσο, μόνο στο εξωτερικό του οχήματος, με την προϋπόθεση ότι η διαρροή που σημειώνεται την πρώτη ώρα μετά τη δοκιμή δεν υπερβαίνει το 7 τοις εκατό του συνόλου υγρού ηλεκτρολύτη στη μπαταρία πρόωσης.
   5.1.2.   Οι προδιαγραφές της παραγράφου 5.1 ανωτέρω θεωρείται ότι πληρούνται αν το όχημα που διαθέτει τέτοιο σύστημα διεύθυνσης πληροί τις προδιαγραφές της παραγράφου 5.2.2 του κανονισμού αριθ. 94, σειρά τροπολογιών 01.
   5.2.   Όταν ο έλεγχος διεύθυνσης δεχτεί κρούση από ομοίωμα κορμού επί αυτού του ελέγχου στη σχετική ταχύτητα των 24,1 km/h (15 mph), η δύναμη που ασκείται στο ομοίωμα κορμού από τον έλεγχο διεύθυνσης δεν πρέπει να υπερβαίνει τα 1 111 daN.
   5.2.1.   Αν ο έλεγχος διεύθυνσης διαθέτει αερόσακο τιμονιού, οι προδιαγραφές της παραγράφου 5.2 ανωτέρω θεωρείται ότι πληρούνται αν το όχημα που διαθέτει τέτοιο σύστημα διεύθυνσης πληροί τις προδιαγραφές των παραγράφων 5.2.1.4 και 5.2.1.5 του κανονισμού αριθ. 94, σειρά τροπολογιών 01.
   5.3.   Όταν ο έλεγχος διεύθυνσης πλήττεται από το κρουστικό στοιχείο κατά του ελέγχου αυτού στη σχετική ταχύτητα των 24,1 km/h, σύμφωνα με τις διαδικασίες του παραρτήματος 5, η επιβράδυνση του κρουστικού στοιχείου δεν θα υπερβαίνει συνολικά τα 80 g για περισσότερα από 3 χιλιοστά του δευτερολέπτου. Η επιβράδυνση θα υπολείπεται πάντα των 120 g με C.F.C. 600 Hz.
   5.4.   Ο έλεγχος διεύθυνσης θα σχεδιάζεται, κατασκευάζεται και τοποθετείται κατά τρόπο ώστε:
   
               5.4.1.
            
            
               Πριν τη δοκιμή σύγκρουσης που προβλέπεται στις παραγράφους 5.2 και 5.3 ανωτέρω, κανένα σημείο της επιφάνειας του ελέγχου διεύθυνσης, προς τον οδηγό, με το οποίο μπορεί να υπάρξει επαφή σε διάμετρο 165 mm δεν πρέπει να παρουσιάζει τραχύτητα ή αιχμηρές ακμές, με ακτίνα καμπύλης μικρότερη από 2,5 mm.
               
                           5.4.1.1.
                        
                        
                           Μετά από οιαδήποτε δοκιμή σύγκρουσης που αναφέρεται στις παραγράφους 5.2 και 5.3, το τμήμα της επιφάνειας του ελέγχου διεύθυνσης προς τον οδηγό δεν πρέπει να παρουσιάζει αιχμηρές ή τραχιές ακμές που ενδεχομένως να αυξάνουν τον κίνδυνο ή τη σοβαρότητα τραυματισμού του οδηγού. Μικρές ρωγμές δεν θα ληφθούν υπόψη.
                           
                                       5.4.1.1.1.
                                    
                                    
                                       Στην περίπτωση προεξοχής που αποτελείται από εξάρτημα το οποίο έχει κατασκευαστεί από εύκαμπτο υλικό σκληρότητας μικρότερης από 50 Shore A το οποίο έχει τοποθετηθεί επί άκαμπτης βάσης, η προϋπόθεση της παραγράφου 5.4.1.1 θα ισχύει μόνο για την άκαμπτη βάση.
                                    
                                 
                     
         
               5.4.2.
            
            
               Το όργανο ελέγχου διεύθυνσης σχεδιάζεται, κατασκευάζεται και τοποθετείται κατά τρόπο ώστε να μην περιλαμβάνει κατασκευαστικά στοιχεία ή εξαρτήματα, περιλαμβανομένου του οργάνου χειρισμού του κλάξον και των εξαρτημάτων συναρμολόγησης, ικανά να εμπλέξουν τα ενδύματα ή τα κοσμήματα του οδηγού κατά τη διάρκεια των συνήθων χειρισμών οδήγησης.
            
         
               5.4.3.
            
            
               Στην περίπτωση μηχανισμών ελέγχου διεύθυνσης που δεν πρόκειται να αποτελέσουν μέρος του αρχικού εξοπλισμού, θα πρέπει να πληρούν την προδιαγραφή κατά τη δοκιμή, σύμφωνα με το παράρτημα 4, παράγραφος 2.1.3 και παράρτημα 5, παράγραφος 2.3.
            
         
               5.4.4.
            
            
               Στην περίπτωση «γενικών ελέγχων διεύθυνσης», οι προϋποθέσεις πρέπει να πληρούνται σχετικά με:
               
                           5.4.4.1.
                        
                        
                           το πλήρες εύρος γωνιών κολώνας, δεδομένου ότι οι δοκιμές θα πραγματοποιηθούν τουλάχιστον για τις μέγιστες και ελάχιστες γωνίες κολώνας ως προς τους εγκεκριμένους τύπους οχημάτων για τα οποία προορίζονται οι έλεγχοι·
                        
                     
                           5.4.4.2.
                        
                        
                           το πλήρες εύρος πιθανών θέσεων κρουστικού στοιχείου και ομοιώματος κορμού ως προς τον έλεγχο διεύθυνσης, δεδομένου ότι η δοκιμή θα πραγματοποιηθεί τουλάχιστον για τη μέση θέση ως προς τους εγκεκριμένους τύπους οχημάτων για τα οποία προορίζονται οι έλεγχοι. Όταν χρησιμοποιείται κολώνα διεύθυνσης, ο τύπος αυτής θα είναι τέτοιος ώστε να ανταποκρίνεται στις συνθήκες χειρότερης περίπτωσης.
                        
                     
         
               5.4.5.
            
            
               Όταν χρησιμοποιούνται προσαρμογείς για την προσαρμογή απλού τύπου ελέγχου διεύθυνσης σε μια σειρά κολώνων διεύθυνσης και είναι εμφανές ότι με τέτοιους προσαρμογείς τα χαρακτηριστικά απορρόφησης ενέργειας είναι τα ίδια, όλες οι δοκιμές μπορούν να πραγματοποιούνται με έναν τύπο προσαρμογέα.
            
         6.   ΔΟΚΙΜΕΣ
   6.1.   Η συμμόρφωση προς τις απαιτήσεις της παραγράφου 5 ανωτέρω θα ελεγχθεί σύμφωνα με τις μεθόδους που παρατίθενται στα παραρτήματα 3, 4 και 5 του παρόντος κανονισμού. Όλες οι μετρήσεις πρέπει να πραγματοποιούνται βάσει του προτύπου ISO 6487:1987.
   6.2.   Ωστόσο, η αρχή έγκρισης μπορεί να επιτρέψει, κατά την ευχέρειά της, τη διεξαγωγή άλλων δοκιμών, με την προϋπόθεση ότι αυτές αποδεικνύονται ισοδύναμες. Σε μια τέτοια περίπτωση, θα προσαρτάται έκθεση στην τεκμηρίωση της έγκρισης, με περιγραφή των μεθόδων που χρησιμοποιήθηκαν και των αποτελεσμάτων που προέκυψαν.
   7.   ΤΡΟΠΟΠΟΙΗΣΕΙΣ ΚΑΙ ΕΠΕΚΤΑΣΗ ΕΓΚΡΙΣΗΣ ΤΟΥ ΤΥΠΟΥ ΟΧΗΜΑΤΟΣ Ή ΤΟΥ ΤΥΠΟΥ ΕΛΕΓΧΟΥ ΔΙΕΥΘΥΝΣΗΣ
   7.1.   Κάθε τροποποίηση του τύπου οχήματος ή τύπου ελέγχου διεύθυνσης ή και των δύο θα κοινοποιείται στο διοικητικό τμήμα που χορήγησε την έγκριση του τύπου οχήματος ή του τύπου ελέγχου διεύθυνσης. Στη συνέχεια το τμήμα θα μπορεί:
   
               7.1.1.
            
            
               να θεωρήσει ότι οι τροποποιήσεις δεν είναι δυνατόν να επέφεραν ιδιαίτερα δυσμενές αποτέλεσμα και ότι οπωσδήποτε το όχημα εξακολουθεί να πληροί τις προϋποθέσεις, ή
            
         
               7.1.2.
            
            
               να απαιτήσει επιπλέον πρακτικό δοκιμής από την υπεύθυνη για τη διεξαγωγή των δοκιμών τεχνική υπηρεσία.
            
         7.2.   Με την επιφύλαξη των διατάξεων της παραγράφου 7.1 ανωτέρω, παραλλαγή του οχήματος η μάζα του οποίου σε κατάσταση λειτουργίας υπολείπεται αυτής που έχει το όχημα που λαμβάνει την έγκριση δεν θα θεωρείται ως τροποποίηση του τύπου οχήματος.
   7.3.   Η επιβεβαίωση ή άρνηση της έγκρισης, καθορίζοντας τις μεταβολές, θα κοινοποιηθεί δια της διαδικασίας που ορίζεται στα στοιχεία 4.2.3 ή 4.3.3 παραπάνω, στα συμβαλλόμενα στη συμφωνία μέρη που εφαρμόζουν αυτόν τον κανονισμό.
   7.4.   Η αρμόδια αρχή που εκδίδει την επέκταση έγκρισης απονέμει για κάθε επέκταση έναν αριθμό σειράς και ενημερώνει σχετικά τα λοιπά συμβαλλόμενα στη συμφωνία του 1958 μέρη που εφαρμόζουν αυτόν τον κανονισμό, μέσω εντύπου κοινοποίησης που θα είναι σύμφωνο με το υπόδειγμα στο παράρτημα 1Α ή το παράρτημα 1Β αυτού του κανονισμού.
   8.   ΣΥΜΜΟΡΦΩΣΗ ΠΑΡΑΓΩΓΗΣ
   8.1.   Κάθε όχημα ή έλεγχος διεύθυνσης που θα εγκριθεί βάσει του παρόντος κανονισμού θα έχει κατασκευαστεί κατά τρόπο ώστε να είναι σύμφωνο με τον τύπο που εγκρίθηκε πληρώντας τις προδιαγραφές που ορίζονται στις παραγράφους 5 και 6 παραπάνω.
   8.2.   Για να επιβεβαιωθεί η τήρηση των προδιαγραφών του στοιχείου 8.1, θα διεξάγονται κατάλληλοι έλεγχοι της παραγωγής.
   8.3.   Ιδιαιτέρως, ο κάτοχος της έγκρισης:
   
               8.3.1.
            
            
               θα εξασφαλίζει τη συνδρομή διαδικασιών αποτελεσματικού ελέγχου ποιότητας του οχήματος ή του ελέγχου διεύθυνσης·
            
         
               8.3.2.
            
            
               θα έχει πρόσβαση στον απαιτούμενο εξοπλισμό δοκιμών για τον έλεγχο της συμμόρφωσης προς τον κάθε εγκεκριμένο τύπο·
            
         
               8.3.3.
            
            
               θα εξασφαλίζει ότι τα στοιχεία των αποτελεσμάτων των δοκιμών καταγράφονται και ότι τα προσαρτώμενα έγγραφα παραμένουν διαθέσιμα για χρονική περίοδο που θα καθοριστεί σύμφωνα με τη διοικητική υπηρεσία·
            
         
               8.3.4.
            
            
               θα αναλύει τα αποτελέσματα κάθε τύπου δοκιμής για να επαληθεύει και να εξασφαλίζει τη συνέπεια των χαρακτηριστικών του οχήματος ή ελέγχου διεύθυνσης επιτρέποντας παραλλαγές της βιομηχανικής παραγωγής·
            
         
               8.3.5.
            
            
               θα εξασφαλίζει ότι για κάθε τύπο οχήματος ή ελέγχου διεύθυνσης διεξάγονται τουλάχιστον οι δοκιμές που αφορούν τη λήψη μετρήσεων·
            
         
               8.3.6.
            
            
               θα εξασφαλίζει ότι οποιοδήποτε σύνολο στοιχείων έχει ληφθεί δειγματοληπτικώς ή δοκίμια από τα οποία συνάγεται μη συμμόρφωση με τον υπόψη τύπο δοκιμής θα οδηγούν σε περαιτέρω δειγματοληψία και δοκιμή. Θα πραγματοποιηθούν όλες οι απαραίτητες ενέργειες για την αποκατάσταση της συμμόρφωσης της αντίστοιχης παραγωγής.
            
         8.4.   Η αρμόδια αρχή που χορήγησε την έγκριση του τύπου θα επαληθεύει ανά πάσα στιγμή τις μεθόδους ελέγχου της συμμόρφωσης που ισχύουν για κάθε μονάδα παραγωγής.
   8.4.1.   Σε κάθε επιθεώρηση τα αρχεία των δοκιμών και έρευνας της παραγωγής θα υποβάλλονται στον επιθεωρητή.
   8.4.2.   Ο επιθεωρητής θα δύναται να επιλέγει τυχαία δείγματα που θα υποβάλλονται σε δοκιμές στο εργαστήριο του κατασκευαστή. Ο ελάχιστος αριθμός δειγμάτων μπορεί να καθοριστεί σύμφωνα με τα αποτελέσματα των ελέγχων του κατασκευαστή.
   8.4.3.   Όταν τα επίπεδα ποιότητας εμφανίζονται ανεπαρκή ή όταν εμφανίζεται απαραίτητη η επαλήθευση της εγκυρότητας των δοκιμών που διεξήχθησαν κατ’ εφαρμογή του στοιχείου 8.4.2, ο επιθεωρητής θα επιλέγει δείγματα, τα οποία θα αποστέλλονται στην τεχνική υπηρεσία που διεξήγαγε τις δοκιμές έγκρισης τύπου.
   8.4.4.   Η αρμόδια αρχή δύναται να διεξάγει οποιαδήποτε δοκιμή προβλέπεται από τον παρόντα κανονισμό. Η κανονική συχνότητα των επιθεωρήσεων που εγκρίνονται από την αρμόδια αρχή θα είναι άπαξ ετησίως. Στην περίπτωση καταγραφής μη ικανοποιητικών αποτελεσμάτων κατά τη διάρκεια κάποιας από αυτές τις επιθεωρήσεις, η αρμόδια αρχή θα φροντίζει να λαμβάνονται όλες οι απαιτούμενες ενέργειες για την αποκατάσταση της συμμόρφωσης της παραγωγής το συντομότερο δυνατόν.
   9.   ΠΟΙΝΙΚΕΣ ΡΗΤΡΕΣ ΓΙΑ ΜΗ ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
   9.1.   Η έγκριση που χορηγείται για κάποιον τύπο οχήματος ή τύπο ελέγχου διεύθυνσης σύμφωνα με τον παρόντα κανονισμό δύναται να αποσύρεται αν δεν πληρούνται οι προδιαγραφές που προβλέπονται στο στοιχείο 8.1 ανωτέρω ή αν κάποιο όχημα ή έλεγχος διεύθυνσης που έχει επιλεγεί έχει αποτύχει στους ελέγχους που προβλέπονται στο στοιχείο 8.2 ανωτέρω.
   9.2.   Αν κάποιο συμβαλλόμενο στη συμφωνία μέρος που εφαρμόζει αυτόν τον κανονισμό αποσύρει έγκριση που έχει ήδη χορηγήσει, θα ενημερώσει αμέσως τα λοιπά συμβαλλόμενα μέρη που εφαρμόζουν αυτόν τον κανονισμό μέσω εντύπου κοινοποίησης που θα είναι σύμφωνο με το υπόδειγμα στο παράρτημα 1A ή το παράρτημα 1B του παρόντος κανονισμού (ως κρίνεται κατάλληλο).
   10.   ΟΔΗΓΙΕΣ
   Στην περίπτωση τύπου ελέγχου διεύθυνσης που παρέχεται ξεχωριστά από κάποιο όχημα, οι οδηγίες συσκευασίας και εγκατάστασης πρέπει να δηλώνουν σαφώς τον τύπο οχήματος για τον οποίο προορίζεται.
   11.   ΟΡΙΣΤΙΚΗ ΠΑΥΣΗ ΤΗΣ ΠΑΡΑΓΩΓΗΣ
   Αν ο κάτοχος της έγκρισης παύσει πλήρως την κατασκευή κάποιου τύπου οχήματος ή τύπου ελέγχου διεύθυνσης που έχει εγκριθεί σύμφωνα με τον παρόντα κανονισμό, θα ενημερώνει την αρχή που χορήγησε την έγκριση. Κατά την παραλαβή της σχετικής κοινοποίησης, η αρχή αυτή θα ενημερώσει σχετικά τα λοιπά συμβαλλόμενα στη συμφωνία του 1958 μέρη που εφαρμόζουν αυτόν τον κανονισμό μέσω εντύπου κοινοποίησης που θα είναι σύμφωνο με το υπόδειγμα στο παράρτημα 1Α ή παράρτημα 1Β του παρόντος κανονισμού (ως κρίνεται κατάλληλο).
   12.   ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΑΡΜΟΔΙΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΕΓΚΡΙΣΗΣ ΚΑΘΩΣ ΚΑΙ ΤΩΝ ΔΙΟΙΚΗΤΙΚΩΝ ΤΜΗΜΑΤΩΝ
   Τα συμβαλλόμενα στη συμφωνία μέρη που εφαρμόζουν αυτόν τον κανονισμό θα κοινοποιήσουν στη Γραμματεία των Ηνωμένων Εθνών τα ονόματα και τις διευθύνσεις των τεχνικών υπηρεσιών οι οποίες είναι υπεύθυνες για τη διεξαγωγή των δοκιμών έγκρισης και των διοικητικών τμημάτων που χορηγούν εγκρίσεις και στις οποίες θα αποστέλλονται τα έντυπα που πιστοποιούν την έγκριση ή επέκταση, άρνηση ή απόσυρση έγκρισης που εκδίδεται σε άλλες χώρες.
   13.   ΜΕΤΑΒΑΤΙΚÉΣ ΔΙΑΤÁΞΕΙΣ
   13.1.   Από την επίσημη ημερομηνία θέσης σε ισχύ της σειράς τροπολογιών 03 του παρόντος κανονισμού, κανένα εκ των συμβαλλομένων μερών δεν θα αρνείται αιτήσεις για έγκριση οι οποίες υποβάλλονται σύμφωνα με τον παρόντα κανονισμό ως έχει τροποποιηθεί από τη σειρά τροπολογιών 03.
   13.2.   Έγκριση τύπου οχήματος
   13.2.1.   Με τη λήξη περιόδου 36 μηνών από την επίσημη ημερομηνία θέσης σε ισχύ ως αναφέρεται στην παράγραφο 13.1 ανωτέρω, τα συμβαλλόμενα μέρη που εφαρμόζουν αυτόν τον κανονισμό θα χορηγήσουν έγκριση για οχήματα εμπρόσθιου ελέγχου κατηγορίας M1 και οχήματα κατηγορίας N1 με βάρος που δεν υπερβαίνει τους 1,5 τόνους, μόνο αν ο τύπος οχήματος ικανοποιεί τις απαιτήσεις αυτού του κανονισμού ως τροποποιήθηκε από τη σειρά τροπολογιών 03, με την εξαίρεση των διατάξεων που παρατίθενται στην παράγραφο 5.1 του παρόντος κανονισμού αναφορικά με τη μέγιστη κάθετη μετατόπιση της κολώνας διεύθυνσης, οι οποίες θα ισχύσουν για νέες εγκρίσεις μόνο κατόπιν περαιτέρω δωδεκάμηνης περιόδου.
   13.2.2.   Με τη λήξη περιόδου 48 μηνών μετά την επίσημη ημερομηνία θέσης σε ισχύ που αναφέρεται στην παράγραφο 13.1 ανωτέρω, τα συμβαλλόμενα μέρη που εφαρμόζουν αυτόν τον κανονισμό θα χορηγήσουν έγκριση σε οχήματα κατηγορίας M1 που δεν συνιστούν οχήματα εμπρόσθιου ελέγχου, μόνο αν ο τύπος οχήματος ικανοποιεί τις απαιτήσεις αυτού του κανονισμού, ως τροποποιήθηκε από τη σειρά τροπολογιών 03.
   13.2.3.   Με τη λήξη περιόδου 60 μηνών μετά την επίσημη ημερομηνία θέσης σε ισχύ που αναφέρεται στην παράγραφο 13.1 ανωτέρω, τα συμβαλλόμενα μέρη που εφαρμόζουν αυτόν τον κανονισμό δύνανται να αρνηθούν την αναγνώριση εγκρίσεων του τύπου οχήματος, οι οποίες δεν έχουν χορηγηθεί σύμφωνα με τη σειρά τροπολογιών 03 του παρόντος κανονισμού.
   13.3.   Εγκρίσεις τύπου ελέγχου διεύθυνσης
   13.3.1.   Με τη λήξη περιόδου 24 μηνών μετά την επίσημη ημερομηνία θέσης σε ισχύ που αναφέρεται στην παράγραφο 13.1 ανωτέρω, τα συμβαλλόμενα μέρη που εφαρμόζουν αυτόν τον κανονισμό θα χορηγήσουν έγκριση μόνο αν ο τύπος ελέγχου διεύθυνσης ικανοποιεί τις ισχύουσες απαιτήσεις αυτού του κανονισμού, ως τροποποιήθηκε από τη σειρά τροπολογιών 03.
   13.3.2.   Με τη λήξη περιόδου 36 μηνών μετά την επίσημη ημερομηνία θέσης σε ισχύ που αναφέρεται στην παράγραφο 13.1 ανωτέρω, τα συμβαλλόμενα μέρη που εφαρμόζουν αυτόν τον κανονισμό δύνανται να αρνηθούν την αναγνώριση εγκρίσεων του τύπου ελέγχου διεύθυνσης, οι οποίες δεν έχουν χορηγηθεί σύμφωνα με τη σειρά τροπολογιών 03 του παρόντος κανονισμού.
   13.3.3.   Από την επίσημη ημερομηνία θέσης σε ισχύ του προσαρτήματος 2 της σειράς τροπολογιών 03, τα συμβαλλόμενα μέρη δεν θα χορηγούν μεμονωμένες εγκρίσεις του τύπου ελέγχου διεύθυνσης που περιλαμβάνουν αερόσακο.
   13.3.4.   Από την επίσημη ημερομηνία θέσης σε ισχύ του προσαρτήματος 2 της σειράς τροπολογιών 03, τα συμβαλλόμενα μέρη δύνανται να αρνηθούν τη χορήγηση μεμονωμένων εγκρίσεων του τύπου ελέγχου διεύθυνσης που περιλαμβάνουν αερόσακο.
   
      (1)  1 για τη Γερμανία, 2 για τη Γαλλία, 3 για την Ιταλία, 4 για τις Κάτω Χώρες, 5 για τη Σουηδία, 6 για το Βέλγιο, 7 για την Ουγγαρία, 8 για τη Δημοκρατία της Τσεχίας, 9 για την Ισπανία, 10 για τη Γιουγκοσλαβία, 11 για το Ηνωμένο Βασίλειο, 12 για την Αυστρία, 13 για το Λουξεμβούργο, 14 για την Ελβετία, 15 (κενό), 16 για τη Νορβηγία, 17 για τη Φινλανδία, 18 για τη Δανία, 19 για τη Ρουμανία, 20 για την Πολωνία, 21 για την Πορτογαλία, 22 για την Ομοσπονδία της Ρωσίας, 23 για την Ελλάδα, 24 για την Ιρλανδία, 25 για την Κροατία, 26 για τη Σλοβενία και 27 για τη Σλοβακία, 28 για τη Λευκορωσία, 29 για την Εσθονία, 30 (κενό), 31 για τη Βοσνία-Ερζεγοβίνη, 32 για τη Λεττονία, 33 (κενό), 34 για τη Βουλγαρία, 35-36 (κενά), 37 για την Τουρκία, 38-39 (κενά), 40 για την πρώην Γιουγκοσλαβική Δημοκρατία της Μακεδονίας, 41 (κενό), 42 για την Ευρωπαϊκή Κοινότητα (οι εγκρίσεις χορηγούνται από τα κράτη μέλη χρησιμοποιώντας το αντίστοιχο σύμβολο ECE), 43 για την Ιαπωνία, 44 (κενό), 45 για την Αυστραλία και 46 για την Ουκρανία. Περαιτέρω αριθμοί θα ανατεθούν σε άλλες χώρες με τη χρονολογική σειρά με την οποία επικυρώνουν ή προσχωρούν στη συμφωνία σχετικά με την εναρμόνιση των ενιαίων τεχνικών προδιαγραφών για τροχήλατα οχήματα, εξοπλισμό και ανταλλακτικά που μπορούν να τοποθετηθούν ή/και να χρησιμοποιηθούν σε τροχήλατα οχήματα και συνθήκες αμοιβαίας αναγνώρισης των εγκρίσεων που χορηγούνται βάσει αυτών των προδιαγραφών, και οι αριθμοί που ανατίθενται κατ’ αυτόν τον τρόπο θα κοινοποιούνται από το Γενικό Γραμματέα των Ηνωμένων Εθνών στα συμβαλλόμενα στη συμφωνία μέρη.
   
      (2)  Βλέπε υποσημείωση παραγράφου 4.2.4.1.
   
      (3)  Βλέπε παράρτημα 3, παράγραφος 3.1.
   
      ΠΑΡΑΡΤΗΜΑ 1A
      ΑΝΑΚΟΙΝΩΣΗ
      [μέγιστο μέγεθος: Α4 (210 × 297 mm)]
      
         
   
   
      ΠΑΡΆΡΤΗΜΑ 1B
      ΑΝΑΚΟΙΝΩΣΗ
      [μέγιστο μέγεθος: A4 (210 × 297 mm)]
      
         
   
   
      ΠΑΡΑΡΤΗΜΑ 2
      ΡΥΘΜΙΣΕΙΣ ΓΙΑ ΤΑ ΣΗΜΑΤΑ ΕΓΚΡΙΣΗΣ
      ΥΠΟΔΕΙΓΜΑ Α
      (Βλ. παράγραφο 4.2.4. του παρόντος κανονισμού)
      
         
      Το ανωτέρω σήμα έγκρισης που είναι τοποθετημένο σε ένα όχημα υποδηλώνει ότι ο εν λόγω τύπος οχήματος έχει εγκριθεί, ως προς την προστασία του οδηγού σε περίπτωση πρόσκρουσης επάνω στο μηχανισμό διεύθυνσης, στις Κάτω Χώρες (E4) σύμφωνα με τον κανονισμό αριθ. 12. Ο αριθμός έγκρισης υποδηλώνει ότι η έγκριση χορηγήθηκε σύμφωνα με τις απαιτήσεις του κανονισμού αριθ.12, ως τροποποιήθηκε από τη σειρά τροπολογιών 03.
      ΥΠΟΔΕΙΓΜΑ Β
      (Βλ. παράγραφο 4.2.5. του παρόντος κανονισμού)
      
         
      Το ανωτέρω σήμα έγκρισης που είναι τοποθετημένο σε ένα όχημα υποδηλώνει ότι ο συγκεκριμένος τύπος οχήματος έχει εγκριθεί στις Κάτω Χώρες (E 11) σύμφωνα με τους κανονισμούς αριθ. 12 και 39 (1). Οι αριθμοί έγκρισης υποδηλώνουν ότι, κατά την ημερομηνία χορήγησης των αντίστοιχων εγκρίσεων, ο κανονισμός αριθ. 12 περιελάμβανε τη σειρά τροπολογιών 03 και ο κανονισμός αριθ. 39 περιελάμβανε τη σειρά τροπολογιών 04.
      ΥΠΟΔΕΙΓΜΑ Γ
      (Βλ. παράγραφο 4.3.4. του παρόντος κανονισμού)
      
         
      Το ανωτέρω σήμα έγκρισης που είναι τοποθετημένο σε έλεγχο διεύθυνσης υποδηλώνει ότι ο εν λόγω τύπος ελέγχου διεύθυνσης έχει εγκριθεί, ως προς την προστασία του οδηγού έναντι του μηχανισμού διεύθυνσης στην περίπτωση σύγκρουσης, στις Κάτω Χώρες (E4) σύμφωνα με το σχετικό τμήμα του κανονισμού αριθ. 12, ως τροποποιήθηκε από τη σειρά τροπολογιών 03.
      ΥΠΟΔΕΙΓΜΑ Δ
      (Βλ. παράγραφο 4.3.4.3. του παρόντος κανονισμού)
      
         
      Το ανωτέρω σήμα έγκρισης που είναι τοποθετημένο σε έλεγχο διεύθυνσης υποδηλώνει ότι ο εν λόγω τύπος ελέγχου διεύθυνσης έχει εγκριθεί, ως προς την προστασία του οδηγού έναντι του μηχανισμού διεύθυνσης στην περίπτωση σύγκρουσης, στις Κάτω Χώρες (E4) σύμφωνα με τις διατάξεις των σημείων 5.2.1. ή/και 5.3.1. του κανονισμού αριθ. 12, ως τροποποιήθηκε από τη σειρά τροπολογιών 03.
      
         (1)  Το δεύτερο ψηφίο αναφέρεται μόνο ενδεικτικά.
   
   
      ΠΑΡΑΡΤΗΜΑ 3
      ΔΟΚΙΜΗ ΜΕΤΩΠΙΚΗΣ ΣΥΓΚΡΟΥΣΗΣ ΣΕ ΕΜΠΟΔΙΟ
      1.   ΑΝΤΙΚΕΙΜΕΝΟ
      Σκοπός αυτής της δοκιμής είναι να επιβεβαιωθεί αν το όχημα πληροί τις προδιαγραφές που παρατίθενται στην παράγραφο 5.1.
      2.   ΕΓΚΑΤΑΣΤΑΣΕΙΣ, ΔΙΑΔΙΚΑΣΙΑ ΚΑΙ ΟΡΓΑΝΑ ΜΕΤΡΗΣΕΩΝ
      2.1.   Χώρος δοκιμών
      Ο χώρος δοκιμών πρέπει να είναι επαρκούς εκτάσεως έτσι ώστε να χωρά το στίβο επιτάχυνσης, το εμπόδιο και τον τεχνικό εξοπλισμό που είναι αναγκαίος για τη δοκιμή. Το τελευταίο τμήμα του στίβου επιτάχυνσης, σε απόσταση τουλάχιστον 5 m από το εμπόδιο, πρέπει να είναι οριζόντιο (με κλίση μικρότερη από 3 % όπως μετράται για απόσταση ενός μέτρου), ισόπεδο και ομαλό.
      2.2.   Εμπόδιο
      Το εμπόδιο συνίσταται σε όγκο ενισχυμένου σκυροδέματος πλάτους τουλάχιστον 3 μέτρων στο εμπρόσθιο μέρος και ύψους τουλάχιστον 1,5 μέτρου. Το εμπόδιο πρέπει να έχει τέτοιο πάχος ώστε να ζυγίζει τουλάχιστον 70 τόνους. Η μετωπική επιφάνεια πρέπει να είναι επίπεδη, κατακόρυφη, κάθετη προς τον άξονα του στίβου επιτάχυνσης. Θα καλύπτεται με σανίδες κόντρα πλακέ πάχους 19 ± 1 mm, σε καλή κατάσταση. Μεταξύ της σανίδας από κόντρα πλακέ και του εμποδίου μπορεί να τοποθετηθεί δομή επί χαλύβδινου ελάσματος με πάχος τουλάχιστον 25 mm. Παρομοίως μπορεί να χρησιμοποιηθεί εμπόδιο με διαφορετικά χαρακτηριστικά, με την προϋπόθεση ότι η περιοχή της επιφάνειας σύγκρουσης είναι μεγαλύτερη από τη μετωπική περιοχή σύγκρουσης του οχήματος υπό δοκιμή και με την προϋπόθεση ότι παρέχει ισοδύναμα αποτελέσματα.
      2.3.   Πρόωση του οχήματος
      Τη στιγμή της σύγκρουσης, δεν επιτρέπεται να επενεργεί στο όχημα καμία πρόσθετη διάταξη διεύθυνσης ή πρόωσης. Πρέπει να φθάνει στον τοίχο πρόσκρουσης διαγράφοντας πορεία κάθετη προς αυτόν. Η μέγιστη επιτρεπόμενη ανοχή για την απόκλιση μεταξύ της κάθετης μέσης γραμμής του εμπρόσθιου τμήματος του οχήματος και της κάθετης μέσης γραμμής του τοίχου πρόσκρουσης είναι ± 30 cm.
      2.4.   Κατάσταση του οχήματος
      2.4.1.   Για τους σκοπούς της δοκιμής, το όχημα είτε θα διαθέτει όλα τα τυπικά στοιχεία και εξοπλισμό που περιέχεται στη μάζα κενού οχήματος είτε θα βρίσκεται σε τέτοια κατάσταση που να πληροί αυτή την προδιαγραφή, όσον αφορά τα σχετικά με τον θάλαμο επιβατών στοιχεία και εξοπλισμό και την κατανομή της μάζας του οχήματος συνολικά, σε κατάσταση λειτουργίας.
      Κατόπιν αίτησης του κατασκευαστή, κατά παρέκκλιση από την παράγραφο 5.1 αυτού του κανονισμού, η δοκιμή μπορεί να διεξαχθεί με ανδρείκελα, με την προϋπόθεση ότι δεν εμποδίζουν σε καμία περίπτωση την κίνηση του μηχανισμού διεύθυνσης. Η μάζα των ανδρείκελων δεν θα ληφθεί υπόψη για τους σκοπούς της δοκιμής.
      2.4.2.   Αν η οδήγηση του οχήματος πραγματοποιείται με εξωτερικά μέσα, το σύστημα τροφοδοσίας καυσίμων θα είναι πλήρες τουλάχιστον κατά το 90 % της χωρητικότητάς του με άφλεκτο υλικό με πυκνότητα μεταξύ 0,7 και 1. Όλα τα λοιπά συστήματα (δεξαμενή υγρών φρένων, ψυγείο, κλπ), μπορούν να είναι κενά.
      2.4.3.   Αν το όχημα είναι αυτοκίνητο, η δεξαμενή καυσίμου πρέπει να είναι πλήρης τουλάχιστον κατά 90 %. Όλες οι λοιπές δεξαμενές θα πληρούνται σε ποσοστό ίσο με τη χωρητικότητά τους.
      Αν ο κατασκευαστής το επιθυμεί και συμφωνεί η τεχνική υπηρεσία, η τροφοδοσία καυσίμων στη μηχανή μπορεί να πραγματοποιείται από βοηθητική δεξαμενή καυσίμου μικρής χωρητικότητας. Σε τέτοια περίπτωση, η πλήρωση της δεξαμενής καυσίμου δεν θα υπερβαίνει το 90 % της χωρητικότητάς του με άφλεκτο υλικό πυκνότητας μεταξύ 0,7 και 1.
      2.4.4.   Αν το ζητήσει ο κατασκευαστής, η τεχνική υπηρεσία που είναι υπεύθυνη για τη διεξαγωγή των δοκιμών μπορεί να επιτρέψει τη χρήση του ίδιου οχήματος που χρησιμοποιείται για τις δοκιμές που προβλέπουν άλλοι κανονισμοί (συμπεριλαμβανομένων δοκιμών που μπορεί να επηρεάσουν τη δομή του) και για τις δοκιμές που προβλέπει αυτός ο κανονισμός.
      2.4.5.   Εάν το τιμόνι είναι ρυθμιζόμενο, θα τοποθετείται στην κανονική θέση που υποδεικνύει ο κατασκευαστής ή, σε αντίθετη περίπτωση, στο μέσο της διαδρομής μεταξύ των άκρων του εύρους ρύθμισης.
      2.5.   Ταχύτητα σύγκρουσης
      Η ταχύτητα σύγκρουσης πρέπει να είναι μεταξύ 48,3 km/h (30 mph) και 53,1 km/h (33 mph). Ωστόσο, αν η δοκιμή έχει διεξαχθεί με μεγαλύτερη ταχύτητα σύγκρουσης και το όχημα πληρούσε τις προδιαγραφές, η δοκιμή θα θεωρείται ικανοποιητική.
      2.6.   Όργανα μετρήσεων
      Η ακρίβεια του οργάνου μέτρησης το οποίο αναφέρεται στην παράγραφο 2.5 ανωτέρω και χρησιμοποιείται για την καταγραφή της ταχύτητας πρέπει να είναι ± 1 %.
      3.   ΑΠΟΤΕΛΕΣΜΑΤΑ
      3.1.   Για να προσδιοριστεί η οπίσθια και ανοδική κίνηση του ελέγχου διεύθυνσης, θα καταγραφεί (1) στη διάρκεια της πρόσκρουσης η απόκλιση της απόστασης, η οποία μετράται οριζοντίως και παραλλήλως προς τον διαμήκη άξονα του οχήματος, καθώς και καθέτως, στη διεύθυνση κατακόρυφα προς αυτόν τον άξονα, μεταξύ της κορυφής της κολώνας διεύθυνσης (και άξονα) και κάποιου σημείου στο όχημα που δεν επηρεάζεται από τη σύγκρουση. Η μεγαλύτερη τιμή αυτής της απόκλισης που εξάγεται από την καταγραφή θα λαμβάνεται ως η οπίσθια και ανοδική κίνηση.
      3.2.   Μετά τη δοκιμή, η ζημιά που προκλήθηκε στο όχημα θα περιγραφεί σε έγγραφη έκθεση. Θα υπάρχει τουλάχιστον μία φωτογραφία καθεμίας από τις κατωτέρω όψεις του οχήματος:
      
                  3.2.1.
               
               
                  πλευρές (δεξιά και αριστερή),
               
            
                  3.2.2.
               
               
                  εμπρόσθια,
               
            
                  3.2.3.
               
               
                  κάτω,
               
            
                  3.2.4.
               
               
                  πληγείσα περιοχή εντός του θαλάμου επιβατών.
               
            4.   ΔΙΟΡΘΩΤΙΚΟΙ ΠΑΡΑΓΟΝΤΕΣ
      4.1.   Σύμβολα
      
      
                  V
               
               
                  Καταγεγραμμένη ταχύτητα σε km/h·
               
            
                  m0
                  
               
               
                  Μάζα πρωτοτύπου στην κατάσταση που περιγράφεται στην παράγραφο 2.4 του παρόντος παραρτήματος·
               
            
                  m1
                  
               
               
                  Μάζα πρωτοτύπου με διάταξη δοκιμών·
               
            
                  D0
                  
               
               
                  Απόκλιση στην απόσταση που μετρήθηκε στη διάρκεια της σύγκρουσης, ως ορίζεται στην παράγραφο 3.1 του παρόντος παραρτήματος·
               
            
                  D1
                  
               
               
                  Απόκλιση στην απόσταση που χρησιμοποιήθηκε για τον προσδιορισμό των αποτελεσμάτων της δοκιμής·
               
            
                  K1 =
               
               
                  μεγαλύτερο του  και 0,83·
               
            
                  K2 =
               
               
                  μεγαλύτερο του m0/m1 και 0,8.
               
            4.2.   Η διορθωμένη απόκλιση D1 που χρησιμοποιείται για έλεγχο της συμμόρφωσης του πρωτοτύπου με τις απαιτήσεις του παρόντος κανονισμού θα υπολογίζεται βάσει του ακόλουθου τύπου:
      D1 = D0.K1.K2
      
      4.3.   Δεν χρειάζεται δοκιμή μετωπικής σύγκρουσης σε φράγμα στην περίπτωση πανομοιότυπου οχήματος με το πρωτότυπο ως προς τα χαρακτηριστικά που ορίζονται στην παράγραφο 2.2. του παρόντος κανονισμού, αλλά η μάζα m1 του οποίου είναι μεγαλύτερη από m0, αν η m1 είναι μικρότερη από 1,25 m0 και αν η διορθωμένη απόκλιση D2 που λαμβάνεται από την απόκλιση D1 μέσω του τύπου D2 = (m1/m0).D1 είναι τέτοια ώστε να υποδηλώνει ότι το νέο όχημα εξακολουθεί να πληροί τις προδιαγραφές της παραγράφου 5 αυτού του κανονισμού.
      5.   ΙΣΟΔΥΝΑΜΕΣ ΔΙΑΔΙΚΑΣΙΕΣ
      5.1.   Η αρχή έγκρισης μπορεί να επιτρέψει, κατά την ευχέρειά της, τη διεξαγωγή εναλλακτικών δοκιμών, με την προϋπόθεση ότι αυτές αποδεικνύονται ισοδύναμες. Στην τεκμηρίωση έγκρισης θα προσαρτάται πρακτικό που θα περιγράφει τη μέθοδο που χρησιμοποιήθηκε και τα αποτελέσματα που εξήχθησαν ή την αιτία για τη μη διεξαγωγή της δοκιμής.
      5.2.   Το βάρος απόδειξης της ισοδυναμίας της εναλλακτικής μεθόδου αναλαμβάνει ο κατασκευαστής ή ο εκπρόσωπος αυτού που επιθυμεί να χρησιμοποιήσει μια τέτοια μέθοδο.
      
         (1)  Η καταγραφή αυτή μπορεί να αντικατασταθεί από μέγιστες μετρήσεις.
   
   
      ΠΑΡΑΡΤΗΜΑ 4
      ΔΟΚΙΜΗ ΟΜΟΙΩΜΑΤΟΣ ΚΟΡΜΟΥ
      1.   ΑΝΤΙΚΕΙΜΕΝΟ
      Σκοπός αυτής της δοκιμής είναι να επιβεβαιωθεί αν το όχημα πληροί τις προδιαγραφές που παρατίθενται στην παράγραφο 5.2 του παρόντος κανονισμού.
      2.   ΕΓΚΑΤΑΣΤΑΣΕΙΣ, ΔΙΑΔΙΚΑΣΙΑ ΚΑΙ ΟΡΓΑΝΑ ΜΕΤΡΗΣΕΩΝ
      2.1.   Στήριξη του ελέγχου διεύθυνσης
      2.1.1.   Ο έλεγχος θα τοποθετηθεί στο εμπρόσθιο τμήμα του οχήματος το οποίο λαμβάνεται με εγκάρσια κοπή του αμαξώματος στο επίπεδο των εμπρόσθιων καθισμάτων και πιθανώς με αφαίρεση της οροφής, του υαλοπίνακα και θυρών. Το τμήμα αυτό θα στηριχθεί σταθερά στον πάγκο δοκιμής, ώστε να μην κινείται υπό την επίδραση του ομοιώματος κορμού.
      H ανοχή στη γωνία τοποθέτησης ελέγχου θα είναι ± 2 μοίρες από τη γωνία του σχεδιασμού.
      2.1.2.   Ωστόσο, κατόπιν αίτησης του κατασκευαστή και με τη συμφωνία της τεχνικής υπηρεσίας, ο έλεγχος διεύθυνσης μπορεί να τοποθετηθεί σε πλαίσιο που προσομοιάζει τη στήριξη του μηχανισμού διεύθυνσης, με την προϋπόθεση ότι, σε σύγκριση με το πραγματικό σύνολο «τμήματος εμπρόσθιου κορμού/μηχανισμού διεύθυνσης», το σύνολο «πλαισίου/μηχανισμού διεύθυνσης» έχει:
      
                  2.1.2.1
               
               
                  την ίδια γεωμετρική διάταξη,
               
            
                  2.1.2.2.
               
               
                  μεγαλύτερη ακαμψία.
               
            2.1.3.   Η τοποθέτηση του ελέγχου διεύθυνσης θα πραγματοποιείται μόνο όταν είναι επιθυμητή η έγκριση ελέγχου διεύθυνσης. Ο έλεγχος διεύθυνσης θα υποβληθεί σε δοκιμασία πλήρης με την επένδυσή του. Ο έλεγχος διεύθυνσης πρέπει να διαθέτει ελάχιστο χώρο πρόσκρουσης 100 mm μεταξύ ελέγχου διεύθυνσης και πάγκου δοκιμής. Ο άξονας διεύθυνσης θα βρίσκεται σταθερά τοποθετημένος στον πάγκο δοκιμής ώστε ο άξονας διεύθυνσης να παραμένει ακίνητος υπό την επίδραση της σύγκρουσης (βλ. εικ. 2).
      2.2.   Τοποθέτηση του μηχανισμού διεύθυνσης για τις δοκιμές
      2.2.1.   Κατά τη διάρκεια της πρώτης δοκιμής, ο έλεγχος διεύθυνσης θα περιστραφεί τόσο ώστε η πιο άκαμπτη ακτίνα του να βρίσκεται κάθετη προς το σημείο επαφής με το ομοίωμα κορμού. Αν ο έλεγχος διεύθυνσης είναι το τιμόνι, η δοκιμή θα επαναληφθεί με το πιο εύκαμπτο σημείο του τιμονιού σε κάθετη διεύθυνση προς το σημείο επαφής. Εάν το τιμόνι είναι ρυθμιζόμενο, και οι δύο δοκιμές θα πραγματοποιούνται με το τιμόνι στην κανονική θέση που υποδεικνύει ο κατασκευαστής ή, σε αντίθετη περίπτωση, στο μέσο της διαδρομής μεταξύ των άκρων του εύρους ρύθμισης.
      2.2.2.   Αν το όχημα διαθέτει διάταξη για τη ρύθμιση της κλίσης και θέσης του τιμονιού, η δοκιμή θα πραγματοποιείται με το τιμόνι στην κανονική θέση χρήσης που υποδεικνύει ο κατασκευαστής και θα θεωρείται αντιπροσωπευτική από το εργαστήριο όσον αφορά την απορρόφηση ενέργειας.
      2.2.3.   Αν ο έλεγχος διεύθυνσης διαθέτει αερόσακο τιμονιού, η δοκιμή θα πραγματοποιηθεί με τον αερόσακο σε κατάσταση πλήρωσης. Κατόπιν αίτησης του κατασκευαστή και με τη συγκατάθεση της τεχνικής υπηρεσίας, η δοκιμή μπορεί να πραγματοποιηθεί χωρίς πλήρωση του αερόσακου.
      2.3.   Ομοίωμα κορμού
      Το ομοίωμα κορμού θα έχει το σχήμα, διαστάσεις, μάζα και χαρακτηριστικά που παρουσιάζονται στο προσάρτημα του παρόντος παραρτήματος.
      2.4.   Μέτρηση δυνάμεων
      2.4.1.   Θα πραγματοποιηθούν μετρήσεις της μέγιστης δύναμης που επιδρά οριζοντίως και παραλλήλως του διαμήκους άξονα του οχήματος στο ομοίωμα κορμού, ως αποτέλεσμα της σύγκρουσης με τον έλεγχο διεύθυνσης.
      2.4.2.   Αυτή η δύναμη μπορεί να μετρηθεί αμέσως ή εμμέσως ή να υπολογιστεί από τις τιμές που καταγράφονται στη διάρκεια της δοκιμής.
      2.5.   Πρόωση του ομοιώματος κορμού
      2.5.1.   Μπορεί να χρησιμοποιηθεί οποιαδήποτε μέθοδος πρόωσης, με την προϋπόθεση ότι όταν το ομοίωμα κορμού προσκρούει στον έλεγχο διεύθυνσης, δεν υπάρχει καμία σύνδεση με τη διάταξη πρόωσης. Το ομοίωμα κορμού προσκρούει στον έλεγχο μετά από σχεδόν ευθεία πορεία παράλληλη προς το διαμήκη άξονα του οχήματος.
      2.5.2.   Το σημείο H του ομοιώματος κορμού που υποδεικνύεται με ειδικό σήμα ρυθμίζεται ούτως ώστε πριν τη σύγκρουση να βρίσκεται σε οριζόντιο επίπεδο περνώντας από το σημείο R ως υποδεικνύει ο κατασκευαστής του οχήματος.
      2.6.   Ταχύτητα
      Το ομοίωμα κορμού θα προσκρούει στον έλεγχο διεύθυνσης με ταχύτητα 24,1 km/h + 1,2 (15 mph + 0,8). Ωστόσο, αν η δοκιμή έχει διεξαχθεί με μεγαλύτερη ταχύτητα σύγκρουσης και ο έλεγχος πληρούσε τις προδιαγραφές, η δοκιμή θα θεωρείται ικανοποιητική.
      2.7.   Όργανα μετρήσεων
      2.7.1.   Τα όργανα που χρησιμοποιούνται για την καταγραφή των παραμέτρων οι οποίες αναφέρονται στην παράγραφο 5.2 του παρόντος κανονισμού θα επιτρέπουν τη διεξαγωγή μετρήσεων με την ακόλουθη ακρίβεια:
      
                  2.7.1.1.
               
               
                  Ταχύτητα του ομοιώματος κορμού: έως 2 %·
               
            
                  2.7.1.2.
               
               
                  Καταγραφή χρόνου: εντός 1/1 000 του δευτερολέπτου·
               
            
                  2.7.1.3.
               
               
                  Η έναρξη της σύγκρουσης (μηδενικό σημείο) τη στιγμή της πρώτης επαφής του ομοιώματος κορμού με τον έλεγχο διεύθυνσης θα προσδιοριστεί στις εγγραφές και τις ταινίες που χρησιμοποιούνται για την ανάλυση των αποτελεσμάτων της δοκιμής.
               
            
                  2.7.1.4.
               
               
                  Μέτρηση δύναμης
                  Τα όργανα που χρησιμοποιούνται θα είναι σύμφωνα με το πρότυπο ISO 6487:1987 εκτός και αν προβλέπεται διαφορετικά στον παρόντα κανονισμό.
                  
                              2.7.1.4.1.
                           
                           
                              Με αισθητήρες φορτίου στο σύστημα διεύθυνσης:
                              Η κλάση εύρους διαύλου θα είναι 1 960 daN (2 000 kg) και η κλάση συχνοτήτων διαύλου 600.
                           
                        
                              2.7.1.4.2.
                           
                           
                              Με επιταχυνσιόμετρα ή μορφοτροπείς φόρτου που εισάγονται στο δοκιμαστικό όγκο: Δύο επιταχυνσιόμετρα απλής διευθύνσεως τοποθετούνται συμμετρικά στο εγκάρσιο επίπεδο του κέντρου βάρους του δοκιμαστικού όγκου. Η κλάση εύρους διαύλου θα είναι 60 g και η κλάση συχνοτήτων διαύλου 180. Επιτρέπονται άλλες μέθοδοι όσον αφορά τον αριθμό και τοποθέτηση των επιταχυνσιόμετρων, όπως διαίρεση της διάταξης δοκιμής σε μεμονωμένα τμήματα στο κέντρο βάρους των οποίων τοποθετούνται τα επιταχυνσιόμετρα για να μετρηθεί η επιτάχυνση οριζοντίως και παραλλήλως του διαμήκους άξονα του οχήματος.
                              Η δύναμη που προκύπτει θα είναι η δύναμη που αντιστοιχεί στο μέγιστο σύνολο δυνάμεων που υπολογίζονται ή μετρώνται αμέσως για κάθε τμήμα του ομοιώματος κορμού.
                           
                        
            2.8.   Θερμοκρασία περιβάλλοντος: σταθεροποιημένη σε 20 °C ± 5 °C.
      3.   ΑΠΟΤΕΛΕΣΜΑΤΑ
      3.1.   Μετά τη δοκιμή, το πλήγμα που έχει δεχτεί ο μηχανισμός διεύθυνσης θα διαπιστωθεί και περιγραφεί σε γραπτή έκθεση· θα υπάρχουν τουλάχιστον μία φωτογραφία πλευρικής όψης και μία εμπρόσθιας της περιοχής «ελέγχου διεύθυνσης/κολώνας διεύθυνσης/πίνακα οργάνων».
      3.2.   Η μέγιστη τιμή της δύναμης θα μετράται ή υπολογίζεται ως υποδεικνύεται στην παράγραφο 2.4.
      
         Προσάρτημα
         Μάζα: 34-36 kg. Ομοίωμα κορμού 50ού εκατοστημορίου)
         
                     
                        
                  
                  
                     
                        
                     
                        
                  
               
   
   
      ΠΑΡΑΡΤΗΜΑ 5
      Δοκιμή ομοιώματος κεφαλής
      1.   ΣΚΟΠΟΣ
      Σκοπός αυτής της δοκιμής είναι να επιβεβαιωθεί αν ο έλεγχος διεύθυνσης πληροί τις προδιαγραφές που παρατίθενται στην παράγραφο 5.3 του παρόντος κανονισμού.
      2.   ΕΓΚΑΤΑΣΤΑΣΕΙΣ, ΔΙΑΔΙΚΑΣΙΕΣ ΚΑΙ ΟΡΓΑΝΑ ΜΕΤΡΗΣΕΩΝ
      2.1.   Γενικά
      2.1.1.   Ο έλεγχος διεύθυνσης θα υποβληθεί σε δοκιμασία πλήρης με την επένδυσή του.
      2.1.2.   Αν ο έλεγχος διεύθυνσης διαθέτει αερόσακο τιμονιού, η δοκιμή θα πραγματοποιηθεί με τον αερόσακο διογκωμένο. Κατόπιν αίτησης του κατασκευαστή και με τη συγκατάθεση της τεχνικής υπηρεσίας, η δοκιμή μπορεί να πραγματοποιηθεί χωρίς διόγκωση του αερόσακου.
      2.2.   Η τοποθέτηση του ελέγχου διεύθυνσης θα πραγματοποιείται όταν είναι επιθυμητή η έγκριση ελέγχου διεύθυνσης σε σχέση με την έγκριση του οχήματος.
      2.2.1.   Ο έλεγχος θα τοποθετηθεί στο εμπρόσθιο τμήμα του οχήματος το οποίο λαμβάνεται με εγκάρσια κοπή του αμαξώματος στο επίπεδο των εμπρόσθιων καθισμάτων και πιθανώς με αφαίρεση της οροφής, του υαλοπίνακα και των θυρών.
      Το τμήμα αυτό θα στηριχθεί σταθερά στον πάγκο δοκιμής, ώστε να μην κινείται υπό την επίδραση του ομοιώματος κεφαλής.
      Η ανοχή στη γωνία τοποθέτησης ελέγχου θα είναι ± 2 μοίρες από τη γωνία του σχεδιασμού.
      2.2.2.   Ωστόσο, κατόπιν αίτησης του κατασκευαστή και με τη συμφωνία της τεχνικής υπηρεσίας, ο έλεγχος διεύθυνσης μπορεί να τοποθετηθεί σε πλαίσιο που προσομοιάζει τη στήριξη του μηχανισμού διεύθυνσης, με την προϋπόθεση ότι, σε σύγκριση με το πραγματικό σύνολο «τμήματος εμπρόσθιου κορμού/μηχανισμού διεύθυνσης», το σύνολο «πλαισίου/μηχανισμού διεύθυνσης» έχει:
      
                  2.2.2.1.
               
               
                  την ίδια γεωμετρική διάταξη,
               
            
                  2.2.2.2.
               
               
                  μεγαλύτερη ακαμψία.
               
            2.3.   Η τοποθέτηση του ελέγχου διεύθυνσης θα πραγματοποιείται μόνο όταν είναι επιθυμητή η έγκριση ελέγχου διεύθυνσης.
      Ο έλεγχος διεύθυνσης θα υποβληθεί σε δοκιμασία πλήρης με την επένδυσή του. Ο έλεγχος διεύθυνσης πρέπει να διαθέτει ελάχιστο χώρο πρόσκρουσης 100 mm μεταξύ ελέγχου διεύθυνσης και πάγκου δοκιμής. Ο άξονας διεύθυνσης θα βρίσκεται σταθερά τοποθετημένος στον πάγκο δοκιμής ώστε ο άξονας διεύθυνσης να παραμένει ακίνητος υπό την επίδραση της σύγκρουσης (βλ. εικ. 1).
      2.3.1.   Ωστόσο, κατόπιν αίτησης του κατασκευαστή, η δοκιμή μπορεί να διεξαχθεί σύμφωνα με τους όρους της παραγράφου 2.2 ανωτέρω. Σε τέτοια περίπτωση, η έγκριση θα είναι έγκυρη μόνο για το συγκεκριμένο τύπο οχήματος.
      3.   ΕΞΟΠΛΙΣΜΟΣ ΔΟΚΙΜΩΝ
      3.1.   Η διάταξη αυτή αποτελείται από πλήρως κατευθυνόμενο γραμμικό, στερεό κρουστικό στοιχείο μάζας 6,8 kg. Η επιφάνεια κρούσης είναι ημισφαιρική, με διάμετρο 165 mm.
      3.2.   Το ομοίωμα κεφαλής είναι εξοπλισμένο με δύο επιταχυνσιόμετρα και διάταξη μετρήσεως της ταχύτητας, ικανά για μέτρηση τιμών στην κατεύθυνση της πρόσκρουσης.
      3.3.   Όργανα μετρήσεων
      3.3.1.   Τα όργανα μέτρησης πρέπει να πληρούν το πρότυπο ISO 6487:1987. Επιπλέον, θα πρέπει να έχουν τα ακόλουθα χαρακτηριστικά:
      3.3.2.   Επιτάχυνση
      Κλάση εύρους διαύλου 150 g CAC
      Κλάση συχνοτήτων διαύλου 600 Hz CFC.
      3.3.3.   Ταχύτητα
      Ακρίβεια: ± 1 %
      3.3.4.   Καταγραφή χρόνου
      Τα όργανα θα επιτρέπουν την καταγραφή της δράσης σε όλη τη διάρκεια και η ακρίβεια των ενδείξεων να αντιστοιχεί στο ένα χιλιοστό του δευτερολέπτου. Η έναρξη της σύγκρουσης τη στιγμή της πρώτης επαφής μεταξύ του κρουστικού στοιχείου και του ελέγχου διεύθυνσης θα σημειωθεί στις καταγραφές που χρησιμοποιούνται για την ανάλυση της δοκιμής.
      4.   ΔΙΑΔΙΚΑΣΙΑ ΔΟΚΙΜΩΝ
      4.1.   Το επίπεδο του ελέγχου διεύθυνσης θα τεθεί κάθετα προς τη διεύθυνση της κρούσης.
      4.2.   Θα υποβληθούν σε κρούση το μέγιστο τέσσερις και τουλάχιστον τρεις θέσης κάθε τύπου τιμονιού. Για κάθε κρούση θα χρησιμοποιείται νέος έλεγχος διεύθυνσης. Στις διαδοχικές κρούσεις ο αξονικός άξονας του κρουστικού στοιχείου θα βρίσκεται σε ευθυγράμμιση με ένα από τα ακόλουθα σημεία:
      
                  4.2.1.
               
               
                  Το κέντρο του ομφαλού του ελέγχου διεύθυνσης·
               
            
                  4.2.2.
               
               
                  Τη σύνδεση της σκληρότερης ή καλύτερα στηριζόμενης ακτίνας στην εσωτερική ακμή της επένδυσης ελέγχου διεύθυνσης·
               
            
                  4.2.3.
               
               
                  Το μέσο σημείο της βραχύτερης περιοχής της επένδυσης του ελέγχου διεύθυνσης χωρίς υποστήριξη, η οποία δεν περιέχει ακτίνα στη σύγκρουση με το ομοίωμα κεφαλής·
               
            
                  4.2.4.
               
               
                  Κατά την ευχέρεια της αρχής έγκρισης τύπου, την πιο ευάλωτη θέση στον έλεγχο διεύθυνσης.
               
            4.3.   Το κρουστικό στοιχείο θα φτάσει στον έλεγχο διεύθυνσης με ταχύτητα 24,1 km/h. Η ταχύτητα αυτή επιτυγχάνεται είτε με απλή ενέργεια πρόωσης είτε χρησιμοποιώντας επιπλέον διάταξη πρόωσης.
      5.   ΑΠΟΤΕΛΕΣΜΑΤΑ
      5.1.   Στις δοκιμές που διεξάγονται σύμφωνα με τις ανωτέρω διαδικασίες, το ποσοστό επιβράδυνσης του κρουστικού στοιχείου θα λαμβάνεται ως ο παράλληλος μέσος όρος των ενδείξεων των δύο επιβραδυνσιόμετρων.
      6.   ΙΣΟΔΥΝΑΜΕΣ ΔΙΑΔΙΚΑΣΙΕΣ
      6.1.   Η αρχή έγκρισης μπορεί να επιτρέψει, κατά την ευχέρειά της, τη διεξαγωγή εναλλακτικών δοκιμών, με την προϋπόθεση ότι αυτές αποδεικνύονται ισοδύναμες. Θα προσαρτάται έκθεση στην τεκμηρίωση της έγκρισης, με περιγραφή των μεθόδων που χρησιμοποιήθηκαν και των αποτελεσμάτων που προέκυψαν.
      6.2.   Το βάρος απόδειξης της ισοδυναμίας της εναλλακτικής μεθόδου αναλαμβάνει ο κατασκευαστής ή ο εκπρόσωπος αυτού που επιθυμεί να χρησιμοποιήσει μια τέτοια μέθοδο.
      
         Σχήμα 4α
      
      Διάταξη δοκιμής
      
         
      
         Εικ. 1β
      
      Μέτρηση της ακαμψίας της διάταξης δοκιμής
      
         
   
   
      ΠΑΡΑΡΤΗΜΑ 6
      Διαδικασια για τον προσδιορισμο του σημειου «H» και τησ πραγματικησ γωνιασ του κορμου για τισ θεσεισ καθημενων στα μηχανοκινητα οχηματα
      1.   ΑΝΤΙΚΕΙΜΕΝΟ
      Η διαδικασία που περιγράφεται στο παρόν Παράρτημα χρησιμοποιείται για να προσδιοριστεί η θέση του σημείου «H» και η πραγματική γωνία κορμού για μία ή περισσότερες θέσεις καθίσματος σε αυτοκίνητο όχημα και να επαληθευτεί η σχέση των μετρούμενων δεδομένων για τον σχεδιασμό προδιαγραφών του κατασκευαστή του οχήματος (1)
      
      2.   ΟΡΙΣΜΟΙ
      Για τους σκοπούς του παρόντος παραρτήματος, νοούνται ως:
      
                  2.1.
               
               
                  «δεδομένα αναφοράς» ένα ή περισσότερα από τα ακόλουθα χαρακτηριστικά θέσης καθήμενου:
                  
                              2.1.1.
                           
                           
                              τα σημεία «Η» και «R» και η μεταξύ τους σχέση,
                           
                        
                              2.1.2.
                           
                           
                              η πραγματική και η προβλεπόμενη από τη μελέτη γωνία του κορμού και η μεταξύ τους σχέση.
                           
                        
            
                  2.2.
               
               
                  «Τρισδιάστατη μηχανή σημείου Η» (μηχανή 3-D H), η διάταξη που χρησιμοποιείται για τον προσδιορισμό των σημείων «Η» και των πραγματικών γωνιών του κορμού. Η εν λόγω διάταξη περιγράφεται στο προσάρτημα 1 του παρόντος παραρτήματος.
               
            
                  2.3.
               
               
                  «σημείο Η», το κέντρο περιστροφής κορμού και μηρών της μηχανής 3-D H που είναι εγκατεστημένη στο κάθισμα του οχήματος σύμφωνα με την κατωτέρω παράγραφο 4. Το σημείο «Η» βρίσκεται στο κέντρο του άξονα συμμετρίας της διάταξης μεταξύ των στοχάστρων του σημείου «Η» εκατέρωθεν της μηχανής 3-D H. Το σημείο «Η» αντιστοιχεί θεωρητικά με το σημείο «R» (για ανοχές, βλ. παράγραφο 3.2.2. κατωτέρω). Μόλις προσδιοριστεί σύμφωνα με τη διαδικασία που περιγράφεται στην παράγραφο 4, το σημείο «Η» θεωρείται σταθερό ως προς τη δομή καθίσματος-μαξιλαριού και ότι μετακινείται όταν ρυθμίζεται το κάθισμα·
               
            
                  2.4.
               
               
                  «σημείο R» ή «σημείο αναφοράς καθημένου», το προβλεπόμενο στη μελέτη σημείο που ορίζεται από τον κατασκευαστή του οχήματος για κάθε θέση καθημένου και καθοριζόμενο ως προς το τρισδιάστατο σύστημα αναφοράς·
               
            
                  2.5.
               
               
                  «γραμμή του κορμού», ο άξονας συμμετρίας της στήλης της μηχανής 3-D H με τη στήλη στην απώτατη πίσω θέση·
               
            
                  2.6.
               
               
                  ως «πραγματική γωνία του κορμού» νοείται η γωνία μεταξύ κατακόρυφης γραμμής μέσω του σημείου «Η» και της γραμμής του κορμού, η οποία μετράται με τη χρήση του μοιρογνωμονίου πλάτης επί της μηχανής 3-D H. Η πραγματική γωνία του κορμού αντιστοιχεί θεωρητικώς στην προβλεπόμενη από τη μελέτη γωνία του κορμού (βλ. κατωτέρω παράγραφο 3.2.2 για ανοχές).
               
            
                  2.7.
               
               
                  Ως «προβλεπόμενη από τη μελέτη γωνία του κορμού» νοείται η μετρούμενη γωνία μεταξύ κατακόρυφης γραμμής μέσω του σημείου «R» και της γραμμής του κορμού στη θέση που αντιστοιχεί στην προβλεπόμενη από την μελέτη θέση του ερεισίνωτου την οποία καθορίζει ο κατασκευαστής του οχήματος.
               
            
                  2.8.
               
               
                  Ως «επίπεδο συμμετρίας του επιβάτη» (C/LO) νοείται το διερχόμενο δια του μέσου της μηχανής 3-D H επίπεδο τοποθετημένης σε κάθε οριζόμενη θέση καθήμενου· εκφράζεται με τη συντεταγμένη του σημείου «Η» στον άξονα «Υ». Για μεμονωμένα καθίσματα, το επίπεδο συμμετρίας του καθίσματος συμπίπτει με το επίπεδο συμμετρίας του επιβάτη. Για άλλου είδους καθίσματα, το επίπεδο συμμετρίας του επιβάτη καθορίζεται από τον κατασκευαστή.
               
            
                  2.9.
               
               
                  Ως «τρισδιάστατο σύστημα αναφοράς» νοείται το περιγραφόμενο στο προσάρτημα 2 του παρόντος παραρτήματος σύστημα.
               
            
                  2.10.
               
               
                  «Βασικά σημεία» είναι φυσικά σημεία (οπές, επιφάνειες, σημάδια ή εγκοπές) στο αμάξωμα του οχήματος όπως ορίζονται από τον κατασκευαστή.
               
            
                  2.11.
               
               
                  «Στάση μέτρησης οχήματος», η θέση του οχήματος ως ορίζεται από τις συντεταγμένες των σημείων αναφοράς στο σύστημα αναφοράς τριών διαστάσεων.
               
            3.   ΑΠΑΙΤΗΣΕΙΣ
      3.1.   Παρουσίαση των δεδομένων
      Για κάθε θέση καθήμενου όπου απαιτούνται δεδομένα αναφοράς για να αποδειχθεί η συμμόρφωση προς τις διατάξεις του παρόντος κανονισμού, όλα ή ενδεδειγμένη επιλογή των ακόλουθων δεδομένων πρέπει να παρουσιάζονται υπό τη μορφή που υποδεικνύεται στο προσάρτημα 3 του παρόντος παραρτήματος:
      
                  3.1.1.
               
               
                  οι συντεταγμένες του σημείου «R» ως προς το σύστημα αναφοράς τριών διαστάσεων·
               
            
                  3.1.2.
               
               
                  η προβλεπόμενη από τη μελέτη γωνία του κορμού.
               
            
                  3.1.3.
               
               
                  όλες οι απαιτούμενες ενδείξεις για ρύθμιση του καθίσματος (αν είναι ρυθμιζόμενο) στη θέση μέτρησης που παρατίθεται στην παράγραφο 4.3. κατωτέρω.
               
            3.2.   Σχέση μεταξύ μετρούμενων δεδομένων και προβλεπόμενων από τη μελέτη προδιαγραφών.
      3.2.1.   Οι συντεταγμένες του σημείου «Η» και η τιμή της πραγματικής γωνίας του κορμού που διαπιστώνεται με την οριζόμενη στην κατωτέρω παράγραφο 4 διαδικασία συγκρίνονται, αντίστοιχα, με τις συντεταγμένες του σημείου «R» και την τιμή της προβλεπόμενης από τη μελέτη γωνίας του κορμού που δηλώνει ο κατασκευαστής του οχήματος.
      3.2.2.   Οι σχετικές θέσεις των σημείων «R» και «Η» καθώς και η σχέση μεταξύ της προβλεπόμενης από τη μελέτη γωνίας του κορμού και της αντίστοιχης πραγματικής θεωρούνται ικανοποιητικές για την υπό θεώρηση θέση καθήμενου, αν το σημείο «Η», όπως ορίζεται από τις συντεταγμένες του, κείται εντός τετραγώνου πλευράς μήκους 50 mm με οριζόντιες και κατακόρυφες πλευρές των οποίων οι διαγώνιοι τέμνονται στο σημείο «R» και αν η πραγματική γωνία του κορμού δεν διαφέρει περισσότερο από 5 ° της προβλεπόμενης από τη μελέτη γωνίας.
      3.2.3.   Αν πληρούνται αυτές οι προϋποθέσεις, το σημείο «R» και η γωνία κορμού σχεδιασμού θα χρησιμοποιηθούν προς απόδειξη συμμόρφωσης προς τις διατάξεις του παρόντος κανονισμού.
      3.2.4.   Αν το σημείο «H» ή η πραγματική γωνία κορμού δεν πληρούν τις προδιαγραφές της παραγράφου 3.2.2. ανωτέρω, το σημείο «H» και η πραγματική γωνία κορμού θα προσδιοριστούν άλλες δύο φορές (τρεις φορές συνολικά). Αν τα αποτελέσματα στις δύο από τις τρεις απόπειρες κριθούν ικανοποιητικά, θα ισχύουν οι όροι της παραγράφου 3.2.3. ανωτέρω.
      3.2.5.   Αν τα αποτελέσματα σε τουλάχιστον δύο από τις τρεις απόπειρες που περιγράφονται στην παράγραφο 3.2.4. ανωτέρω δεν πληρούν τις προδιαγραφές της παραγράφου 3.2.2. ανωτέρω ή αν δεν μπορεί να πραγματοποιηθεί επαλήθευση λόγω αδυναμίας του κατασκευαστή του οχήματος να παράσχει πληροφορίες ως προς τη θέση του σημείου R ή τη γωνία κορμού σχεδιασμού, θα χρησιμοποιηθεί το κέντρο μάζας των τριών μετρούμενων σημείων ή ο μέσος όρος των τριών μετρούμενων γωνιών και θα θεωρείται ότι ισχύουν σε όλες τις περιπτώσεις όπου αναφέρεται στο σημείο R ή η γωνία κορμού σχεδιασμού στον παρόντα κανονισμό.
      4.   ΔΙΑΔΙΚΑΣΙΑ ΓΙΑ ΤΟΝ ΠΡΟΣΔΙΟΡΙΣΜΟ ΤΟΥ ΣΗΜΕΙΟΥ «Η» ΚΑΙ ΤΗΣ ΠΡΑΓΜΑΤΙΚΗΣ ΓΩΝΙΑΣ ΤΟΥ ΚΟΡΜΟΥ
      4.1.   Κατά την κρίση του κατασκευαστή, σταθεροποιείται η θερμοκρασία του οχήματος στους 20 ± 10 °C για να εξασφαλιστεί ότι η θερμοκρασία του υλικού του καθίσματος είναι η θερμοκρασία περιβάλλοντος χώρου. Αν δεν έχει χρησιμοποιηθεί ποτέ το κάθισμα που πρόκειται να ελεγχθεί, στο κάθισμα θα καθίσει άτομο ή θα τοποθετηθεί διάταξη βάρους 70 με 80 kg, δύο φορές με διάρκεια ενός λεπτού, για να προκληθεί κάμψη στο μαξιλάρι και το ερεισίνωτο. Αν ζητήσει ο κατασκευαστής, όλες οι ομάδες καθισμάτων παραμένουν άνευ φορτίου επί τουλάχιστον 30 λεπτά της ώρας πριν εγκατασταθεί η μηχανή 3-D H.
      4.2.   Το όχημα θα βρίσκεται στην κατάσταση μέτρησης που ορίζεται στην παράγραφο 2.11. ανωτέρω.
      4.3.   Το κάθισμα, εφόσον είναι ρυθμιζόμενο, ρυθμίζεται πρώτα στην απώτατη πίσω κανονική θέση οδήγησης ή απλής επόχησης, όπως δηλώνει ο κατασκευαστής του οχήματος, λαμβάνοντας υπόψη μόνο τη ρύθμιση του καθίσματος στο διαμήκη άξονα και όχι τη μετακίνηση του καθίσματος για σκοπούς διαφορετικούς από τις κανονικές θέσεις οδήγησης ή απλής επόχησης. Στις περιπτώσεις που υπάρχουν και άλλοι τρόποι ρύθμισης του καθίσματος (κατακόρυφη, γωνιακή, ερεισίνωτου κ.λπ.), το κάθισμα πρέπει να ρυθμίζεται όπως ορίζει ο κατασκευαστής του οχήματος. Για τα αναρτώμενα καθίσματα, η κατακόρυφη θέση θα είναι σταθεροποιημένη στην αντιστοιχούσα στην κανονική θέση οδήγησης όπως ορίζεται από τον κατασκευαστή.
      4.4.   Η επιφάνεια της θέσης καθήμενου που έρχεται σε επαφή με τη μηχανή 3-D H πρέπει να καλύπτεται από βαμβακερή μουσελίνα επαρκούς μεγέθους και κατάλληλης υφής, περιγραφόμενο ως βαμβακερό ύφασμα απλής ύφανσης με 18,9 νήματα ανά cm και βάρος 0,228 kg/m2, ή πλεγμένο ή μη υφαντό ύφασμα ισοδύναμων χαρακτηριστικών. Αν η δοκιμή εκτελείται σε κάθισμα εκτός του οχήματος, το δάπεδο επί του οποίου είναι τοποθετημένο το κάθισμα πρέπει να έχει τα ίδια βασικά χαρακτηριστικά (2) με το δάπεδο του οχήματος στο οποίο προορίζεται να χρησιμοποιηθεί το κάθισμα.
      4.5.   Το συγκρότημα καθίσματος και πλάτης της μηχανής 3-D H τοποθετείται έτσι ώστε το επίπεδο συμμετρίας του επιβάτη (C/LO) να συμπίπτει με το επίπεδο συμμετρίας της μηχανής 3-D H. Εάν το ζητήσει ο κατασκευαστής, η μηχανή 3-D H επιτρέπεται να μετακινηθεί προς τα μέσα ως προς τον άξονα C/LO σε περίπτωση που η μηχανή 3-D H προεξέχει τόσο προς τα έξω ώστε το άκρο του καθίσματος να μην επιτρέπει την οριζοντίωσή της.
      4.6.   Προσδέστε τα συγκροτήματα πέλματος και κνήμης στο σύστημα κοιλώματος του καθίσματος είτε μεμονωμένα ή με τη χρήση της άγκυρας και του συστήματος της κνήμης. Γραμμή διερχόμενη μέσω των στοχάστρων του σημείου «Η» πρέπει να είναι παράλληλη προς το έδαφος και κάθετη προς το διάμηκες επίπεδο συμμετρίας του καθίσματος.
      4.7.   Προσαρμόζονται οι θέσεις των άκρων ποδιών και των κάτω άκρων της μηχανής 3-D H ως εξής:
      4.7.1.   Υποδεικνυόμενη θέση καθημένου: οδηγός και επιβάτης καθήμενος εμπρός και στην εξωτερική πλευρά
      4.7.1.1.   Αμφότερα τα συγκροτήματα πελμάτων και ποδών πρέπει να μετακινηθούν προς τα εμπρός κατά τέτοιο τρόπο ώστε να είναι φυσική η στάση των πελμάτων επί του δαπέδου, αν χρειάζεται, μεταξύ των ποδοπλήκτρων. Στο μέτρο του δυνατού, το αριστερό πέλμα πρέπει να βρίσκεται αριστερά του άξονα συμμετρίας της μηχανής 3-D H σε περίπου ίση απόσταση με εκείνη του δεξιού πέλματος προς τα δεξιά. Εξακριβώνεται με το αλφάδι ότι η μηχανή 3-D H είναι οριζοντιωμένη εγκαρσίως, επαναρρυθμίζοντας εάν χρειάζεται το κοίλωμα του καθίσματος ή ρυθμίζοντας προς τα πίσω τα συγκροτήματα κάτω άκρων και των άκρων ποδιών. Η γραμμή που διέρχεται μέσω των στοχάστρων του σημείου «Η» πρέπει να διατηρείται κάθετη προς το διάμηκες επίπεδο συμμετρίας του καθίσματος.
      4.7.1.2.   Αν το αριστερό πόδι δεν μπορεί να κρατηθεί παράλληλο προς το δεξί και το αριστερό πέλμα δεν μπορεί να στηριχτεί από την κατασκευή, μετακινήστε το αριστερό πέλμα μέχρι να στηριχτεί. Πρέπει να διατηρείται η ευθυγράμμιση των στοχάστρων.
      4.7.2.   Υποδεικνυόμενη θέση καθημένου: ακρινή οπίσθια
      Για τα πίσω ή βοηθητικά καθίσματα, οι κνήμες τοποθετούνται όπου ορίζει ο κατασκευαστής. Αν έτσι τα πέλματα αναπαύονται σε διαφορετικής στάθμης τμήματα του δαπέδου, χρησιμεύει ως αναφορά το πέλμα που πρώτο έρχεται σε επαφή με το μπροστινό κάθισμα και το άλλο πέλμα διευθετείται έτσι ώστε το αλφάδι για τον εγκάρσιο προσανατολισμό του καθίσματος της διάταξης να είναι οριζοντιωμένο.
      4.7.3.   Άλλες υποδεικνυόμενες θέσεις καθημένων:
      Η γενική διαδικασία που υποδεικνύεται στην παράγραφο 4.7.1. ανωτέρω πρέπει να τηρείται, εξαιρουμένης της περίπτωσης στην οποία τα πέλματα τοποθετούνται ως καθορίζει ο κατασκευαστής του οχήματος.
      4.8.   Αναρτώνται τα βαρίδια κνήμης και μηρού και οριζοντιώνεται η μηχανή 3-D H.
      4.9.   Στο κοίλωμα της πλάτης δίδεται κλίση προς τα εμπρός μέχρι την εμπρόσθια θέση ακινητοποίησης και η μηχανή 3-D H σύρεται μακριά από το ερεισίνωτο χρησιμοποιώντας τη ράβδο Τ. Η μηχανή 3-D H επαναδιευθετείται επί του καθίσματος με μία από τις ακόλουθες μεθόδους:
      
                  4.9.1.
               
               
                  Αν η μηχανή 3-D H τείνει να ολισθήσει προς τα πίσω, χρησιμοποιείται η ακόλουθη διαδικασία: Η μηχανή 3-D H αφήνεται ελεύθερη να ολισθήσει προς τα πίσω έως ότου να μην απαιτείται πλέον οριζόντια προς τα εμπρός δύναμη συγκράτησης επί της ράβδου Τ, δηλαδή έως ότου η έδρα του καθίσματος έρθει σε επαφή με το ερεισίνωτο. Εάν χρειάζεται επανατοποθετείται η κνήμη.
               
            
                  4.9.2.
               
               
                  Εάν η μηχανή 3-D H δεν τείνει να ολισθήσει προς τα πίσω, χρησιμοποιείται η ακόλουθη διαδικασία. Η μηχανή 3-D H σύρεται προς τα πίσω ασκώντας στη ράβδο Τ οριζόντια προς τα πίσω δύναμη έως ότου η έδρα του καθίσματος έρθει σε επαφή με το ερεισίνωτο (βλ. εικόνα 2 στο προσάρτημα 1 του παρόντος παραρτήματος).
               
            4.10.   Στο συγκρότημα πλάτης και έδρας της μηχανής 3-D H ασκείται δύναμη 100 ± 10 N στην τομή του μοιρογνωμονίου ισχίου και της θήκης της ράβδου Τ. Η φορά άσκησης της δύναμης είναι γραμμή διερχόμενη από την ανωτέρω τομή και ένα σημείο μόλις άνω της θήκης της ράβδου που αναπαριστά τους μηρούς (βλ. εικόνα 2 στο προσάρτημα 1 του παρόντος παραρτήματος). Έπειτα επαναφέρατε προσεκτικά το κοίλωμα της πλάτης στο ερεισίνωτο του καθίσματος. Η διαδικασία ολοκληρώνεται με εξαιρετική προσοχή για να προληφθεί ολίσθηση της διάταξης 3-D H προς τα εμπρός.
      4.11.   Τοποθετήστε τα βαρίδια του δεξιού και αριστερού γλουτού και έπειτα, εναλλάξ, τα οκτώ βαρίδια του κορμού. Διατηρείται οριζοντιωμένη η μηχανή 3-D H.
      4.12.   Στο κοίλωμα της πλάτης δίνεται κλίση προς τα εμπρός για να χαλαρώσει η πίεση επί του ερεισινώτου του καθίσματος. Η μηχανή 3-D H πρέπει να σειστεί από τη μια πλευρά στην άλλη διαγράφοντας τόξο 10 ° (5 ° προς κάθε πλευρά του κατακόρυφου επίπεδου συμμετρίας) τρεις φορές για να εξαλειφθούν τυχόν συσσωρευμένες δυνάμεις τριβής μεταξύ της μηχανής 3-D H και του καθίσματος.
      Κατά τη διάρκεια αυτής της παλινδρόμησης, η ράβδος Τ της μηχανής 3-D H μπορεί να παρουσιάσει απόκλιση από την καθορισμένη οριζόντια και κατακόρυφη ευθυγράμμιση. Ως εκ τούτου, η ράβδος Τ πρέπει να συγκρατείται ασκώντας κατάλληλη πλευρική δύναμη στη διάρκεια των παλινδρομικών κινήσεων. Κατά τη συγκράτηση της ράβδου Τ και ενόσω σείεται η μηχανή 3-D H πρέπει να λαμβάνεται μέριμνα ώστε να διασφαλίζεται ότι δεν ασκούνται εξ αμελείας κατακόρυφες ή διαμήκεις εξωτερικές δυνάμεις.
      Στη διάρκεια του σταδίου αυτού, δεν πρέπει να συγκρατούνται ή να προσδένονται τα άκρα πόδια της μηχανής 3-D H. Αν τα πέλματα αλλάζουν θέση, θα πρέπει να δύνανται επί του παρόντος να παραμείνουν στη στάση αυτή.
      Ακολουθεί προσεκτική επαναφορά του κοιλώματος της πλάτης στο ερεισίνωτο του καθίσματος και ελέγχεται αν τα δύο αλφάδια δείχνουν στη θέση μηδέν. Τα πέλματα που ενδεχομένως έχουν μετατοπισθεί κατά τη διάρκεια του κλυδωνισμού της μηχανής 3-D H πρέπει να επανατοποθετηθούν ως εξής:
      
                   
               
               
                  Εναλλάξ, κάθε πέλμα ανυψώνεται κατά το ελάχιστο αναγκαίο από το δάπεδο μέχρις ότου να μην μετακινείται άλλο. Κατά την ανύψωση, τα πέλματα πρέπει να είναι ελεύθερα να στρέφονται και δεν πρέπει να εφαρμόζονται ούτε εμπρόσθιες ούτε πλευρικές δυνάμεις. Όταν κάθε πέλμα επανατοποθετηθεί στην κάτω θέση η φτέρνα πρέπει να ακουμπά στην προς τούτο προβλεπόμενη κατασκευή.
               
            
                   
               
               
                  Ελέγχεται εάν το πλευρικό αλφάδι κλίσης δείχνει τη θέση μηδέν· αν χρειάζεται, στην κορυφή του κοιλώματος της πλάτης ασκείται πλευρική δύναμη επαρκής ώστε το κοίλωμα καθίσματος της μηχανής 3-D H να επικαθίσει οριζοντίως επί του καθίσματος.
               
            4.13.   Ενώ η ράβδος Τ συγκρατείται προς αποφυγήν ολίσθησης της διάταξης 3-D H προς τα εμπρός στο μαξιλάρι του καθίσματος, ακολουθούνται τα κατωτέρω βήματα:
      
                  α)
               
               
                  επαναφορά του κοιλώματος της πλάτης στο ερεισίνωτο του καθίσματος·
               
            
                  β)
               
               
                  ασκήσατε και αφαιρέσατε εναλλάξ οριζόντια προς τα πίσω δύναμη, μη υπερβαίνουσα τα 25 N, προς τη ράβδο της γωνίας της πλάτης σε ύψος περίπου στο κέντρο των βαριδίων που κορμού, έως ότου το μοιρογνωμόνιο του ισχίου να δείχνει ότι επετεύχθη ευστάθεια μετά την αφαίρεση της δύναμης. Πρέπει να λαμβάνεται μέριμνα ώστε να εξασφαλίζεται ότι στη μηχανή 3-D H δεν ασκούνται εξωτερικές δυνάμεις προς τα κάτω ή πλευρικές. Εάν χρειάζεται επιπλέον οριζοντίωση της μηχανής 3-D H, πρέπει να περιστραφεί προς τα εμπρός το κοίλωμα της πλάτης, να επανοριζοντιωθεί και να επαναληφθεί η διαδικασία από την παράγραφο 4.12 και εξής.
               
            4.14.   Διεξαγωγή όλων των μετρήσεων:
      
                  4.14.1.
               
               
                  Μετρώνται οι συντεταγμένες του σημείου «Η» ως προς το σύστημα αναφοράς τριών διαστάσεων.
               
            
                  4.14.2.
               
               
                  Η πραγματική γωνία του κορμού λαμβάνεται στο μοιρογνωμόνιο μέτρησης της γωνίας της πλάτης της μηχανής 3-D H με τη στήλη στην απώτατη πίσω θέση.
               
            4.15.   Αν ζητηθεί να επαναληφθεί η εγκατάσταση της μηχανής 3-D H, το συγκρότημα του καθίσματος πρέπει να παραμείνει αφόρτιστο επί 30 λεπτά τουλάχιστον προτού επαναληφθεί η διαδικασία. Η μηχανή 3-D H δεν πρέπει να παραμένει με φορτία επί του συγκροτήματος του καθίσματος για χρόνο περισσότερο από τον απαιτούμενο για την εκτέλεση της δοκιμής.
      4.16.   Όταν τα καθίσματα της ιδίας σειράς καθισμάτων είναι δυνατόν να θεωρηθούν ως παρόμοια (πάγκος καθισμάτων, πανομοιότυπα καθίσματα κ.λπ.) για κάθε σειρά καθισμάτων προσδιορίζεται ένα μόνο σημείο «Η» και μία «πραγματική γωνία του κορμού», με την περιγραφόμενη στο προσάρτημα 1 του παρόντος παραρτήματος μηχανή 3-D H επικαθήμενη σε θέση θεωρούμενη ως αντιπροσωπευτική της σειράς καθισμάτων. Η θέση αυτή θα είναι:
      
                  4.16.1.
               
               
                  για την εμπρόσθια σειρά: το κάθισμα του οδηγού·
               
            
                  4.16.2.
               
               
                  για την πίσω σειρά ή τις πίσω σειρές: ένα ακρινό κάθισμα.
               
            
         (1)  Σε οποιαδήποτε θέση καθημένου εκτός των μπροστινών καθισμάτων όπου το σημείο «Η» δεν είναι δυνατόν να προσδιοριστεί με τη χρήση της «τρισδιάστατης μηχανής σημείου Η» ή συναφών διαδικασιών, κατά την κρίση της αρμόδιας αρχής επιτρέπεται να λαμβάνεται ως σημείο αναφοράς το σημείο «R» που δηλώνεται από τον κατασκευαστή.
      
         (2)  Γωνία ανάκλισης, διαφορά ύψους ως προς το βάθρο καθίσματος, υφή επιφανείας κ.λπ.
      
         Προσάρτημα 1
         Περιγραφή της τρισδιάστατης μηχανής σημείου «H» (1) (μηχανή 3-D H)
         1.   Κοιλώματα πλάτης και καθίσματος
         Τα κοιλώματα πλάτης και καθίσματος είναι κατασκευασμένα από ενισχυμένο πλαστικό και μέταλλο· προσομοιώνουν τον ανθρώπινο κορμό και μηρούς και αρθρώνονται μηχανικώς στο σημείο «Η». Ένα μοιρογνωμόνιο είναι στερεωμένο στη στήλη που αρθρώνεται στο σημείο «Η» για να μετριέται η πραγματική γωνία του κορμού. Μια ρυθμιζόμενη ράβδος αναπαράστασης των μηρών, στερεωμένη στο κοίλωμα του καθίσματος καθορίζει τον άξονα συμμετρίας των μηρών και χρησιμεύει ως γραμμή βάσης για το μοιρογνωμόνιο του ισχίου.
         2.   Στοιχεία σώματος και κάτω άκρων
         Τα τμήματα της κνήμης συναρμόζονται στο συγκρότημα κοιλώματος του καθίσματος με την άγκυρα που συνδέει τους μηρούς, η οποία αποτελεί πλευρική επέκταση της ρυθμιζόμενης ράβδου αναπαράστασης των μηρών. Στα τμήματα της κνήμης είναι ενσωματωμένα μοιρογνωμόνια για τη μέτρηση των γωνιών των γονάτων. Πραγματοποιείται βαθμονόμηση των συγκροτημάτων υποδήματος και άκρου ποδιού ώστε να μετράται η γωνία του ποδιού. Η διάταξη προσανατολίζεται στο χώρο με δύο αλφάδια. Βαρίδια παράστασης του σώματος τοποθετούνται στα αντίστοιχα κέντρα βάρους για να παρέχουν διείσδυση στο κάθισμα ισοδύναμη προς άνδρα βάρους 76 kg. Πρέπει να ελέγχεται κατά πόσον όλες οι αρθρώσεις της μηχανής 3-D H κινούνται ελεύθερα χωρίς αισθητή τριβή.
         
            
               Σχήμα 1
            
         
         Περιγραφή των στοιχείων της μηχανής 3-D H
         
            
         
            
               Σχήμα 2
            
         
         Διαστάσεις στοιχείων μηχανής 3-D H και κατανομή φορτίσεων
         
            
         
            (1)  Για τις λεπτομέρειες της κατασκευής της μηχανής 3-D H αποταθείτε στην Society of Automobile Engineers (SAE), 400 Commonwealth Drive, Warrendale, Pennsylvania 15096, Ηνωμένες Πολιτείες της Αμερικής.
         Η μηχανή αντιστοιχεί σε εκείνη που περιγράφεται στο πρότυπο 6549-1980 του ISO.
      
      
         Προσάρτημα 2
         Τρισδιάστατο σύστημα αναφοράς
         
                     1.
                  
                  
                     Το τρισδιάστατο σύστημα αναφοράς ορίζεται από τρία ορθογώνια επίπεδα που καθορίζει ο κατασκευαστής του οχήματος (βλ. εικόνα) (1).
                  
               
                     2.
                  
                  
                     Η στάση μέτρησης του οχήματος καθορίζεται τοποθετώντας το όχημα στην επιφάνεια στήριξης κατά τρόπο ώστε οι συντεταγμένες των σημείων αναφοράς να αντιστοιχούν στις τιμές που υποδεικνύει ο κατασκευαστής.
                  
               
                     3.
                  
                  
                     Οι συντεταγμένες των σημείων R και Η καθορίζονται σε σχέση με τα σημεία αναφοράς που ορίζει ο κατασκευαστής του οχήματος.
                  
               Εικόνα
         Τρισδιάστατο σύστημα αναφοράς
         
            
         
            (1)  Σύστημα αναφοράς σύμφωνα με το πρότυπο ISO 4130-1978. Διαγράφεται ό,τι δεν ισχύει.
      
      
         Προσάρτημα 3
         Δεδομενα αναφορας για τις θεσεις καθημενων
         1.   Κωδικοποίηση των δεδομένων αναφοράς
         Τα δεδομένα αναφοράς καταγράφονται σε πίνακα διαδοχικά για κάθε θέση καθημένου. Οι θέσεις καθημένων χαρακτηρίζονται με διψήφιο κωδικό. Το πρώτο στοιχείο είναι αραβικό ψηφίο και δηλώνει τη σειρά καθισμάτων αρχίζοντας το μέτρημα από το μπροστινό προς το πίσω τμήμα του οχήματος. Το δεύτερο στοιχείο είναι κεφαλαίο γράμμα που ορίζει τη θέση του καθίσματος σε σειρά καθισμάτων παρατηρούμενη κατά τη φορά μετακίνησης του οχήματος προς τα εμπρός· χρησιμοποιούνται τα εξής γράμματα:
         
                     L
                  
                  
                     =
                  
                  
                     αριστερά
                  
               
                     C
                  
                  
                     =
                  
                  
                     κέντρο
                  
               
                     R
                  
                  
                     =
                  
                  
                     δεξιά
                  
               2.   Περιγραφή της μετρητικής στάσης του οχήματος:
         
                     2.1.
                  
                  
                     Συντεταγμένες σημείων αναφοράς
                     
                                 X
                              
                              
                                 …
                              
                           
                                 Y
                              
                              
                                 …
                              
                           
                                 Z
                              
                              
                                 …
                              
                           
               3.   Κατάλογος στοιχείων αναφοράς:
         
                     3.1.
                  
                  
                     Θέση καθημένου …
                     
                                 3.1.1.
                              
                              
                                 Συντεταγμένες σημείου R
                                 
                                             X
                                          
                                          
                                             …
                                          
                                       
                                             Y
                                          
                                          
                                             …
                                          
                                       
                                             Z
                                          
                                          
                                             …
                                          
                                       
                           
                                 3.1.2.
                              
                              
                                 Προβλεπόμενη από τη μελέτη γωνία του κορμού …
                              
                           
                                 3.1.3.
                              
                              
                                 Προδιαγραφές για τη ρύθμιση του καθίσματος (1)
                                 
                                 
                                             οριζοντίως
                                          
                                          
                                             :
                                          
                                          
                                             …
                                          
                                       
                                             κατακορύφως
                                          
                                          
                                             :
                                          
                                          
                                             …
                                          
                                       
                                             γωνιακώς
                                          
                                          
                                             :
                                          
                                          
                                             …
                                          
                                       
                                             γωνία του κορμού
                                          
                                          
                                             :
                                          
                                          
                                             …
                                          
                                       
                           
               
            Σημείωση: Παραθέσατε σε πίνακα τα δεδομένα αναφοράς για περαιτέρω θέσεις καθήμενων για τα σημεία 3.2, 3.3 κ.λπ.
         
            (1)  Διαγράφεται ό,τι δεν ισχύει.